خەوێکی خۆشی بەشار ئەسەد\nپێنج شەممە, 21. 2. 2013\tسمکۆ بێکەس\nلە قەدیمەوە وتوویانە کوێر هەتا دەمرێ بە تەمایی چاوە، دیارە ئەم وتەیە بۆ کەسێکێ پاکی نابینا تا بڵێی جوانە کە لە ناو دڵە پاکەکەی دا تەنیا ئاواتی بینینی دنیای جوان و رۆناکی ژیان بێت.\nبەڵام لە لای دەسەڵات دارانی خوێن رێژ دا ئەمە نەک هەر مومکین نی یە بەڵکو نامومکینەو نابێ و ناکرێ جارێکی تر چاو بە دەسەڵاتێکی کوێر بدەی کە دژی گەلەکەی خۆیی بێت.\nلە دوایین چاو پێ کەوتنی خۆیدا بەشار ئەسەدی خوێن رێژی سوریا لە گەڵ واشینتن تایمز داوتی کە ئامادەیە جارێکی تر خۆی بۆ پوستی سەرۆکی سوریا کاندید بکاتەوە لە ساڵی ٢٠١٤ دا و گەر ئەمەش نەکات واتە گەر مەیلی دەسەڵات و خۆێن رشتنی نەما ئەوە دەست دەکات بە ژیانی ئاسایی خۆی و وەک دوکتوری تایبەتی چاو و کلینیکی تایبەت دادەنێ لە ناو سوریا دا چونکە خاک و زێدی خۆی هەرگیز بە جێ ناهێڵێ.\nسەیرترین شێوەی قسە کردن هەموو کات لە دەسەڵاتە زۆردارەکان دا دەبیستین کاتی خۆیی هەم سەدام حوسینی دیکتاتۆر و هەم سەرهەنگ قەزافی خۆیان بە سەرۆکی نەتەوەی عەرەب دەزانی و دیتمان کە دەنگی زۆرینەی گەلی عەرەب لە گەڵ رۆژ ئاوا و گەلی راپەریوی وڵاتی عیراق و لیبا کەوتن و دەسەڵاتەکەیان هەرس پێ هێنان، بۆیە گەر بەشار ئەسەد پێ وا بێت ئەوجارێکی تر دەرفەتی بە دەسەلات گەیشتن یان ژیانی ئاسایی پێ دەدرێ ئەمە ئەو پەری هەڵەیە کە لە مێشکی دا دروست ببێت چونکە ناکرێ سەرۆکێک خاوەنی ئەم رابردووە پرشەرمە بێت کە کوشتاری هەزاران هاووڵاتی خۆیی بکات و بە سەدان هەزار هاووڵاتی ئاوارە و بە ماڵ و حاڵ بکات و دیسان داخوازی دەسەڵات یان ژیانێکی ئاسایی بێت، ئەی دادگای عەداڵەتی خەڵک تۆ بڵێ لەم زاڵمەو هاو شێوەکانی ئەم زاڵمانە بێ دەنگ بێت و خوێنی ئەو هەزاران کەسە هەر وا بە فیرۆ بروات.\nلەمە سەیرتر دەبێت سەیری پشت پەردەی ئەم وتارە بکەین، چونکە لە راستی دابەشار ئەسەد تەنیا بوکەڵەیەکی دەستی چەند دەسەڵات داریکی ناوچەکەیە بە تایبەت ئێران و حیزبوڵای لوبنان بۆ ئەوەی کە هێزی راپەرین لە وڵاتەکەی خۆیان دوور بخەنەوە دەستیان بە باڵی بەشار ئەسەدەوە گرتووە تا نەکەوێ بە زەوی دا ، چونکە هەر لە تازەترین هەواڵی پشتیوانی دەرو دراوسێ کانی دەسەڵاتی سوریا دا حیزبوڵای پر چەک و جبەخانەی لوبنان کە هەموو سەرچاوەی چەک و دارایەکەیان لە لایەن دەسەڵات دارانی ئیرانەوە دابین دەکرێ بە زەبری هێزەوە بەرەورووی ئوپوزسیونی سوریا بونەوە و دەستیان کرد بە شەریکی راستی و بەردەوام لە گەل گەلی راپەریوی سوریا، لەو لاشەوە ئێران بەردەوام نێردراوەکانی خۆی دەنێریتە سوریا کە بەڵینی چەورتر بدەن بە بەشار ئەسەد و بەسیجی تایبەتی بۆ دروست دەکات و پر جەکی دەکات و دارایی گەلی هەژاری ئێران درژێنێتە بەر پێ ئەسەدی خوێن رێژ تا خۆی رابگرێ لە سەر دەسەڵاتە لەرزۆکەکەی ئەمە لە کاتێک دایە کە بە داخەوە لە ئێرانی ئاخوند لێدراو دا گرانی گەیشتوتە ئەو پەری خۆیی و خەڵکی هەژار و کەم دەرامەتی ئێران بە زەحمەت نانی شەویان بۆ پەیدا دەبێت و رۆژ لە دوای رۆژ ئابووری ئێران و دراوی ئێرانی بەرەو داتەپین دەچێت بەڵام بە داخەوە دەسەڵات دارانی ئێران بە لێشاو دارای و موڵکی وڵات دەبەنە دەرەوە و پێش کەش بە حیزبۆڵای لوبنان و رژیمەکەی ئەسەدی دەکەن و روسیەش لە دوایین هەلویستی خوی دا چوار کەشتی تری شەر کەری ناردە کەناراوەکانی سوریە تا دیسان بڵێ ئێمەش هەر پشتیوانی رژیمەکەی ئەسەدین لە لایەکی ترەوەو لە تازەترین شەری هێزەکانی ئوپوزسیون بەرامبەر هێزەکانی دەسەڵاتە لەرزۆکەکەی ئەسەد دا چەند پایگای گرینگ و وەک فرۆکەخانە و جبەخانە کەوتە دەست شورشگێرەکان کە یەکێک لەو پایگایانە بە قسەی ئوپوزسیون ناوەندی ناردنی چەک و تەقەمەنی بووە بۆ رژیمی ئەسەد.\nسەیرەکە لەمەدایە بۆ چی بەشار ئەسەد هەر لە خەونی شیرینی دەسەڵات و دەسەڵات خوازی دایە و ئەم هەموو کوشتن و بریندار و روخان و ماڵ کاوڵ کردنە هەر بە بایی خەیاڵی دانایە و مێشێکی میوان نی یە و وا دەزانێ کە هەر رژیمەکەی چەند ساڵ پێش ئێستایە لە کاتیکا دوو لە سەر سێی خاکی سوریا لە ژێر دەسەڵاتی رژیمەکەی دا نەماوە و لە کونتروڵی ئوپوزسیون دایە ماوەتەوە بڵێن زەبرێکی قورس دەتوانێ بەشار ئەسەد لەم خەوە شیرینە راپەرێنی ئەویش تەنیا لە ناو چوونی ئەسەد و هاو شێوەکانی وەک ئەو و هاوپەیمانەکانی دەورو بەریەتی، بۆیە گەلی سوریە دەبێت لە هەموو کات زیاتر یەکگرتوو بن و ریشەی ئەم رژیمە لە بنەوە هەڵ بکێشن و کۆتایی بە رژیمی بەعسی و خوێن رێژی بەشار ئەسەد بهێنن و ئازادی بۆ گەلی سوریا دەستەبەر بێت و ئەو حکومەتانەش بناسن کە پشتیوانی ئەم خوێن رێژە بوون و لە مێژووی سوریا دا تۆماری بکەن.\nجاری خوێندراوه: 1237


له دایك بوونی و ئه‌و كه‌سانه‌ی شیریان پێداوه و پێگه‌یشتنی – History Of Kurd\nHome / مێژووی ئیسلام / له دایك بوونی و ئه‌و كه‌سانه‌ی شیریان پێداوه و پێگه‌یشتنی\ndidar othman 2019-11-14\tمێژووی ئیسلام, مێژووی سه‌رده‌می پیغه‌مبه‌ر و ڕاشدین لێدوان نووسین ناچالاککراوە لە له دایك بوونی و ئه‌و كه‌سانه‌ی شیریان پێداوه و پێگه‌یشتنی 877 Views\nپێغه‌مبه‌ری خوا صلی الله علیه وسلم له ڕۆژی دووشه‌م له مانگی ره‌بیع الأول له دایك بووه، به‌ڵام ئختیلاف هه‌یه چه‌نی مانگ بووه هه‌ندێك ده‌ڵێن ٨ هه‌ندێكی تر ده‌ڵێن ١٠ هه ندێكی تر ده‌ڵێن ١٢مانگ بووە ، و زبیر كوڕی بكار ده‌ڵێت له ڕه‌مه‌زان له دایك بووه به‌ڵام ڕایه‌كی شاز و مه‌ردووده، له ڕه‌ئی صه‌حیح ئه‌وه‌یه له ساڵی فیل له دایك بووه هه‌ر وه‌كو چون إبراهیم كوڕی المنذر الحزامی ده‌ی هێنێت كه مامۆستای ئیمامی بوخاریه و خلیفه كوڕی خیاط یش ده‌ی هێنێت وه زۆرێكی تریش ، وه ئیجماع له‌سه‌ر ئه‌وه‌یه له ساڵی فیل له دایك بووه، باوكی پێغه‌مبه‌ری خوا مرد پێغه‌مبه‌ری خوا له زگی دایكی بوو كه ئه‌وه قه‌ولی صحیح و ڕاجع ـه، له به‌نی سه‌عد لای حلیمه‌ی سعدیه شیری پێ ده‌درا له نێو هۆزی به‌نی سه‌عد ماوه بۆ ماوه‌ی ٤ ساڵ، دڵی شه‌ق كرا و شوشتراوه له لایان مه‌لائیكه‌ت ئه‌و كاته‌ی له به‌نی سه‌عد بوو، گه‌ڕاندیانه‌وه بۆ لای دایكی، دایكی پێغه‌مبه‌ری خوا صلی الله علیه وسلم پێغه‌مبه‌ری خوا له‌گه‌ڵ خۆی برد بۆ مه‌دینه بۆ ئه‌وه‌ی سه‌ردانی ماڵی خاڵه‌كانی بكات، دایكیشی له ڕێگه له كاتی گه‌ڕانه‌وه‌ی بۆ مه‌کكه كۆچی دوای كرد ته‌مه‌نی پێغه‌مبه‌ری خوا 6 ساڵ بوو كاتێك مرد ، ام أیمن پێغه‌مبه‌ری خوای صلی الله علیه وسلم كرده باوه‌ش ئەوی هێناوە مەکە ، له‌م ته‌مه‌نه بچوكه باپیری عبدالمطلب له خۆی گرت و به خێوی ئه‌كرد كاتێك ته‌مه‌نی بوو به 8 ساڵ باپیری مرد و مامی به خێوی كرد وه پشتگیری ئه‌كرد وه كاتێك بوو به پێغه‌مبه‌ر مامی سه‌ری ئه‌خست و سه‌ری خست هه‌ر چه‌نده له‌سه‌ر شیرك به‌رده‌وام بوو و له‌سه‌ر شیرك مرد بۆیه‌ش خوای گه‌وره سزای مامی كه‌م كردۆته‌وه هه‌ر وه‌كو چۆن له فه‌رمووده هاتووه، پێغه‌مبه‌ری خوا له‌گه‌ڵ مامی ڕۆشت بۆ شام بۆ بازرگانی ته‌مه‌نی ١٢ ساڵ بوو، مامی زۆر له‌گه‌ڵی چاك و نه‌رم و نیان بوو، بۆیه‌ش له‌گه‌ڵ خۆی برد چونكه كه‌س نه‌بوو لای به جێ بێلێت له مه‌كکه، هه‌ر وه‌كو چۆن به ڕیوایه‌تێكی صحیح هاتووه له ترمذی كه پیاوه‌كانی سه‌نه‌ده‌كه هه‌مووان ثیقه‌ن، كاتێك ڕاهیبێك پێغه‌مبه‌ری خوا ده‌بینێت به‌شاره‌تی به مامی داوه به مامی ووت  بیگه‌ڕێنه‌وه نه‌وه‌ك یه‌هودیه‌كان بیبینن و شتێكی لێ بكه‌ن وه فه‌رمووده‌كه‌ش صحیح ـه، دوواتر بۆ جاری دووه‌م ڕۆشت بۆ شام بۆ بازرگانی كردن بۆ خه‌دیجه‌ی كچی خوەیلد ڕه‌زای خوای لێبێت له‌گه‌ڵ میسره‌ی غولامی خه‌دیجه ڕۆشت مه‌یسره به‌هره و شاره‌زای و زیره‌كی و ده‌ست پاكی پێغه‌مبه‌ری خوای بینی صلی الله علیه وسلم كاتێك گه‌ڕاوه سیفاتی پێغه‌مبه‌ری خوای بۆ گه‌روه‌كه‌ی خه‌دیجه باس كرد ئه‌ویش ویستی شووی پێ بكات، كاتێك گه‌ڕاوه به قازانجێكی زۆره‌وه بۆی و قازانجێكی ئه‌وه‌نه زۆر بوو كه كه‌س ته‌سه‌وه‌ری نه ئه‌كرد ، شووی به پێغه‌مبه‌ری خوا كرد ته‌مه‌نی پێغه‌مبه‌ری خوا صلی الله علیه وسلم ٢٥ ساڵ بوو، خوای گه‌وره هه‌ر له ته‌مه‌نی مناڵی یه‌وه پێغه‌مبه‌ری خوای پاراست و پاكی كرد له پیساییه‌كانی جاهیلیه‌ت و هه‌موو سیفه‌تێكی جوانی پێ به‌خشی تا له نێو به قه‌ومه‌كه‌ی نه‌ده‌ناسراوه ئیلا به ڕاستگۆ و ده‌ست پاك نەبێت كاتێك بینیان ئه‌وه‌نه پاكه ئه‌وه‌نه ڕاستگۆیه و ئه‌وه‌نه ئه‌مانه‌ت پارێزه، كاتێك قوریش كه‌عبه‌یان بنیاد ناوه كاتێك گه‌شتن به به‌رده ڕه‌شه‌كه كه له شوێنی خۆی دابنێن، ناخۆشی و ناكۆكی له نێوانیان ڕووی دا هه‌ر هۆزێك و ئه‌یوت من ئه‌و به‌رده ڕه‌شه له شوێنی خۆی دا ئه‌نێم دواتر ڕێكه‌وتن له‌سه‌ر ئه‌وه‌ی كێ ده‌ربكه‌وێ ئەو دای بنێت ، پێغه‌مبه‌ری خوا یه‌كه‌م كه‌س بوو ده‌ركه‌وت ووتیان كه‌سه ده‌ست پاكه‌كه هات وه ڕازی بوون به‌و ، ئه‌ویش فه‌رمانی كرد پارچه قوماشێك یان جلێك بێنن و بەردە‌كه له ناوه‌ڕاستی دا بنێن و ووتی هه‌ر هۆزه و لایه‌كی  بگرێت و به‌رده‌كه‌یان له شوێنی خۆی دانا و هه‌مووان ڕازی بوون بێ ناخۆشی .\nهـاتنی وه‌حی و بوونی به پێغه‌مبه‌ری خوا\nئه‌و كاته‌ی خوای گه‌وره ویستی ڕه‌حمه‌تێك بۆ به‌نده‌كانی بنێرێت ، ته‌نیایی لای پێغه‌مبه‌ری خوا صلی الله علیه وسلم خۆشه‌ویست كرد ، به ته‌نیا له كێوی حراء ده‌مایه‌وه عیبادەتی دەکرد ، بۆیه‌ش ناكاوی مه‌نده‌هۆش بوو ئه‌و كاته‌ی حه‌قی پێیگه‌یشت له ته‌مه‌نی ٤٠ ساڵی دا لەمانگی ڕەمەزان جبریل هات و پێی فه‌رموو، بخوێنه، ئه‌میش وتی: من خوێنده‌وار نیم، تا پێغه‌مبه‌ری خوای – صلی الله علیه وسلم – گوشییه خۆیه‌وه تا ماندووی كرد پاشان به‌ریدا سێ جار هه‌ر ئه‌یفه‌رموو: بخوێنه ئه‌ویش ئه‌یفه‌رموو: من خوێنده‌وار نیم، دوای ئه‌وه له سێیه‌م جاردا پێی فه‌رموو: ((اقْرَأْ بِاسْمِ رَبِّكَ الَّذِي خَلَقَ • خَلَقَ الْإِنسَانَ مِنْ عَلَقٍ • اقْرَأْ وَرَبُّكَ الْأَكْرَمُ • الَّذِي عَلَّمَ بِالْقَلَمِ • عَلَّمَ الْإِنسَانَ مَا لَمْ يَعْلَمْ)) پێغه‌مبه‌ری خوا گه‌شته ماڵه‌وه ئه‌له‌رزی ئه‌و باسه‌ی بۆ خه‌دیجه باس كرد ڕەزای خوای لێ بێت ووتی: من له خۆشم باوەڕم نەدەکرد سەرم سوڕما واته مه‌نده‌هۆش بووم ، خه‌دیجه‌ش دڵی داوه وه ووتی: مژده‌ت لێ بێت خوای گه‌وره هه‌ر گیز پشتت لێ ناكات و سه‌ر شۆرت ناكات تۆ میهره‌بانی ئه‌به‌خشی و ڕاستگۆی له قسه‌كانت دا و خۆڕاگری وه زۆر له وه‌سفی تری پێغه‌مبه‌ری خوای باس كرد ، وە خاتوو خەدیجە یەکەم کەس بوو کە باوەڕی پێ هێنا و یەکەم ئافرەتیش بوو کە هاتە ناو ئیسلام ، پێغه‌مبه‌ری خوا ﷺ دوای ئه‌وه چه‌ند جارێكی تر رۆشته‌وه بۆ چیا ئه‌وه‌ش به هۆی تامه‌زرۆیی بۆ وه‌حی كه له جاری یه‌كه‌م ئه‌وه‌ی بینی بوو و له‌به‌ر تام و چێژی ئه‌وه‌ی له وه‌حی خوای گه‌وره به‌دی كرد ، ده‌ڵین ماوه‌ی وه‌حی دوو ساڵ بوو یان زیاتر دواتر وه‌حی بۆی هات و موژده‌ی پێدرا كه پێغه‌مبه‌ری خوایه ﷺ و نێردراوی الله به به‌حه‌ق بێغه‌مبه‌ری خواش زۆر ترسا و ڕۆشت بۆ لای خه‌دیجه ئه‌له‌رزی ووتی ئه‌ی خه‌دیجه شتێكم پیا بده و دامپۆشە بۆ ئه‌وه‌ی گه‌رم ببمه‌وه ، خوای گه‌وره‌ش به وه‌حی ئه‌و ئایه‌ته‌ی دابه‌زاند: (يَا أَيُّهَا الْمُدَّثِّرُ • قُمْ فَأَنذِرْ • وَرَبَّكَ فَكَبِّرْ • وَثِيَابَكَ فَطَهِّرْ) .\nله مناڵه‌كانیش ئه‌وه‌ی سه‌ره‌تا مسوڵمان بوو له ته‌مه‌نی ٨ ساڵیه‌وه به‌ڵكو ووتوویانه ته‌مه‌نی زیاتر بووه ئه‌ویش عه‌لی كوڕی ئه‌بی طالب بوو ، زید كوڕی حارثه ش مسوڵمان بوون ڕه‌زای خوا له هەموویان بێت ، وه وه‌رقه‌ی كوڕی نه‌وفل یش مسوڵمان بوو ، باوه‌ڕی هێنا به وەحی خوای گه‌وره ، له ترمذی یه‌وه هاتووه كه سه‌ره‌تا وه‌حی دابه‌زی پێغه‌مبه‌ری خوا ﷺ خه‌ونی بینی له خه‌وه‌كه‌ی دا شتێكی بینی له‌سه‌ر شێوه‌ی چاك له فه‌رمووده هاتووه پێغه‌مبه‌ری خوا ﷺ ده‌فه‌رمووێ: (ڕاهیبێكم بینی به جلێكی سپیه‌وه) ، وه له مسلم و بخاری هاتووه وه‌ره‌قه‌ی كوڕی نه‌وفل ووتی: ئه‌مه ئه‌و مه‌لائیكه‌ته‌یه كه بۆ لای موسایش – صلی الله علیه وسلم – هاتووه وه‌حی بۆ هێناوه تۆیش بوویته به پێغه‌مبه‌ری خوا – صلی الله علیه وسلم – ، خۆزگه من گه‌نج و به‌هێز بوومایه كاتێك كه قه‌ومه‌كه‌ت ده‌رت ئه‌كات بۆ ئه‌وه‌ی كه سه‌رتم بخستایه، فه‌رمووی: ئایا قه‌ومه‌كه‌م ده‌رم ئه‌كه‌ن؟ وتی: به‌ڵێ هیچ پێغه‌مبه‌رێك نه‌هاتووه وه‌كو تۆ دینی هێنابێ ئیلا قه‌ومه‌كه‌ی ده‌ریان كردووه، زۆری نه‌خایاند وه‌حی ماوه‌یه‌ك پچڕاو (وه‌ره‌قه)یش وه‌فاتی كرد ، مامی پێغه‌مبه‌ری خوا به‌باشترین شێوه پێغه‌مبه‌ری ﷺ ده‌پاراست و سه‌ری ئه‌خست و پشتگری ئه‌كرد پێغه‌مبه‌ری خوا ﷺ بانگه‌وازی ئه‌كرد به شه‌و ڕۆژ و بێ گوێدان به هه‌ر ناخۆشه‌ك و ئازار و ئه‌شكه‌نجه‌یه‌ك صه‌لات و سه‌لامی خوا له‌سه‌ر سه‌روه‌رمان بێت .\n| سه‌رچاوه : الفصول فی سیرة الرسول صلی الله علیه وسلم – ابن كثیر ص۹٥-۹۹|\nPrevious وەسف و پێناسەى پێغەمبەر ﷺ بەگشتى جەستەو دیمەن ، خوو ڕەوشتى ، هەڵسوکەوتى\nNext مێژووی میرنشینی بابان\nئەو نهێنیانەی دەربارەی زاناکان نەتزانیووە.


كۆرۆنا مرۆڤایەتی یەك دەخات | دەزگاى زارى کرمانجى\nكۆرۆنا مرۆڤایەتی یەك دەخات\nڤایرۆسی كۆرۆنا لە زۆربەی هەرە زۆری وڵاتانی جیهان بڵاو بۆتەوە، ناوەندی چاودێری كردنی تەندروستی جیهانیش مەترسی ئەو ڤایرۆسەی رایگەیاند، وڵاتانی زلهێزی ئابووری وەك ئەمریكا، چین، بریتانیا، ئەڵمانیا و... هەتد بڕی ملیاردان دۆلاریان بۆ بەرەنگار بوونەوەی ئەم پەتایە تەرخان كردووە، تا ئێستا زیانی ملیاردها دۆلاری بەر ئابووری جیهانی داوە، هەندێك وڵاتیش باری نائاساییان راگەیاند، گەشت و پرۆسەی ئابووری رووبەڕووی چەقبەستوویەكی نموونەیی بوونەوە، تەواوی وڵاتانی جیهان بۆ خۆپارێزی رێ و شوێنی زۆر توندیان گرتۆتەبەر، داخستنی مۆڵ و شوێنە گشتییەكان و راگرتنی هەموو ئەو بۆنانەی كە مرۆڤەكان لە یەكتری كۆدەكاتەوە، هەموو ئەو هەنگاوانە تەنها بۆ كمتر كردنەوە و خۆپاراستنە لە مەترسییەكانی ئەم پەتایە، كە بەرۆكی جیهانی گرتووە.\nلە كوردستانیش لە لایەن حكومەت و دەزگا پەیوەندارەكان بە هەمان شێوە هەوڵی زۆر بەرچاو دراوە تا بە كمترین زیان لەم بەڵایە رزگارمان بێت، رێكارەكانی حكومەتی هەرێم بەو ئیمكانیاتەی هەیە لە رووی پێداویستی پزیشكی و شارەزایی تەندروستی زۆر باشن و جێگەی دەست خۆشییە.\nمەترسی كوردستان بۆ ئەگەری بڵاو بوونەوەی ئەو ڤایرۆسە لە هەر وڵاتێكی دیكە زیاترە، لەبەر ئەوەی ئێمە دراوسێی وڵاتێكین كە بەرێژەیەكی بەرچاو ئەو ڤایرۆسەی لێ بڵاوبۆتەوە، هاتووچۆ كردن و پەیوەندی ئابووری نێوانمان ئەوەندە قوڵ و هەمەچەشنەیە كە بەرگرتن لە هاتنی ئەم ڤایرۆسە بۆ كوردستان زۆر ئەستەمە، ئەگەر هاووڵاتییانی كوردستان بە هەموو هێز و توانایەكیانەوە هاوكار نەبن.\nحكومەتی هەرێم لەسەرەتای هەست كردن و درك كردن بە مەترسی هاتنی ئەم ڤایرۆسە بۆ كوردستان چەندین بڕیاری گرنگی دەركرد تا تاك بەتاكی كۆمەڵگە پارێزراو بن، هەر لە داخستنی خوێندنگەكانەوە بگرە تا ئەو دامەزراوانەی كە خەڵكێكی زۆر بۆ رایی كردنی كارەكانیان رووی تێدەكەن و دەتوانن بۆ كاتێكی دیكە دوای بخەن، داخستنی ئەو شوێنانە و كردنەوەی نەخۆشخانەی خێرا لە هەر سێ پارێزگای هەرێم و هەندێك قەزای دیكە ئاماژەن بۆ مەترسییەكانی ناو هەرێمی كوردستان.\nبە بەراورد بە مەترسییەكانی ئەم نەخۆشییە و تایبەتمەندییەكانی لە خێرا بڵاوبوونەوەی و هاوسنووری لەگەڵ ئێران، ژمارەی تووشبووان تا ئێستا زۆر كمن، تاكە چارەسەریش بۆ رێگری لە زیاتر نەبوونی ژمارەی تووشبووان تەنها خۆپارێزی لە لایەك و جێبەجێ كردن و پابەندبوونی رێنماییەكانی حكومەتی هەرێمە.\nدەبێ هەموو تاكێكی ئەم كۆمەڵگەیە هەست بە مەترسییەكانی ئەم پەتایە بكات و بزانێت كاریگەری لەسەر ئاسایشی نەتەوەیی هەیە، دەبێ بزانین ئێمە هەرێمێكین كە ئەگەر ئەم ڤایرۆسە گەشە بكات هێزی بەرگری كردنمان بە بەراورد كردن لەگەڵ باقی وڵاتانی دیكە ئەوەندە لاوازە كە ناتوانین بە ئاسانی و بێ كارەساتی هەژێنەر لێی دەرباز بین.\nكاتێك پایەكانی ئابووری، تەندروستی، كۆمەڵایەتی وڵاتێكی وەك چین بەهۆی ئەم ڤایرۆسەوە دەكەونە لەرزین، كاتێ ئەمریكا زیاتر لە 8 ملیارد دۆلار بۆ بەرەنگاربوونەوەی ئەم بابەتە تەرخان دەكات، كاتێ ئێران حاڵەتی نائاسایی رادەگەیەنێت، دەبێ هەست بە گەورەیی مەترسییەكانی بكەین، بۆیە ئەركە لەسەر هەر یەكێكمان لە خۆبڕدووانە و بە وریاییەوە مامەڵە لەگەڵ ئەم بابەتە بكەین.\nناكرێت قوتابخانە دابخرێن تا منداڵانمان پارێزراو بن، بەڵام دایك و باوكان بیانبەنە سەیران و ناو قەرەباڵغی، سنوور توند دەكرێت تا پەتاكە نەگوازرێتەوە كەسێك بە قاچاغ دێتەوە و كەس و كاریشی لە مەترسییەكانی تێنەگەن و رادەستی تیمی پزیشكی نەكەن، ژمارەیەك دامەزاوەی حكومی دادەخرێن، لەو لاوە شەوانە هاووڵاتییان بە كۆكە و پەسیو و فنە فنی لووتیان لە تەنیشت یەك خەریكی قرۆمە كردن بن.\nئەوەی لە سەر حكومەتە بە پێی توانا كردوویەتی، دەمێنێتەوە خودی هاووڵاتییان تا چەند لە خەمی خۆیان و منداڵ و كەس وكاریان دان.\nكۆرۆنا ئەگەر هیچ سوودێكی بۆ مرۆڤایەتی نەبێت، لایەنی كم دەبێ ئەو سوودەی هەبێت هەموومان بە جیاوازی رەنگ، نەتەوە، ئایین و رەگەز یەكمان دەخات، پێچەوانەكەی دانی باجی قوورسە و لە دەست دانی ئازیزانمانە.


بەهۆى پەتاى کۆرۆناوە، سیستمى تەندروستیى ئێران دووچارى فشارێکى لەڕادەبەدەر بووەتەوە و ڕێژەى مردن بەهۆى ئەو پەتایەوە لە هەر پێنج خولەکێکدا ڕۆژانە یەک کەس دەمرێت و لەڕۆژێکى تەواودا 300 کەس بەهۆى کۆرۆناوە دەمرن.\nبەرپرسانى تەندروستیى ئێران ڕایدەگەیەنن، نەخۆشخانەکانى زۆربەى ناوچەکانى ئێران تواناى وەرگرتنى توشبووانى کۆرۆنایان نەماوە و لەماوەى 20 ڕۆژى ڕابردوودا، ڕۆژانە ئەو پەتایە 300 کەس گیان لەدەستدەدەن، واتا لەهەر پێنج خولەکێکدا و کەسێک بەهۆى کۆرۆناوە گیان لەدەستدەدات.\nئیرەج حەریرجى، جێگرى وەزیرى تەندروستى ئێران هۆشدارى ئەوە دەدات ئەگەر هاووڵاتیان لەوە زیاتر پابەندى ڕێنماییە تەندروستیەکان نەبن، ئەوا ئەگەرى ئەوە هەیە لەچەند هەفتەى داهاتوودا ڕێژەى مردن بۆ 600 حاڵەت لەتەنها ڕۆژێکدا هەڵبکشێت.\nڕۆژى یەکشەممەى ڕابردووش لەلایەن وتەبێژى وەزارەتى تەندروستیی ئێرانەوە ئامارەکانى قوربانیانى کۆرۆنا لەسەرەتاى سەرهەڵدانى پەتاوە ڕاگەیەنرا کە 30 هەزار حاڵەتى مردنى تێپەڕاندووە و توشبووانیش ژمارەیان گەیشتووەتە زیاتر لە 568 هەزار کەس.\nهەشت خوێناويترين هێرشەكانى فەرەنسا لە پێنج ساڵی ڕابردوودا\n2020.10.29 - 23:32\nپێنج کەس بە چەند کیلۆیەک مادەی هۆشبەرەوە دەستگیرکران\n2020.10.24 - 14:24\nکەسێک بەهۆى ژێر ئاوکەوتنى بەلەمى خێزانێکى کوردەوە دەستگیرکرا\n2020.11.01 - 14:22\nلەهەولێر کەسێک بەتۆمەتى حەوت جار دزیکردن دەستگیرکرا\n2020.10.30 - 17:30


دۆخی ناجێگیری زیندانیانی مانگرتووی بەندکراو لەبەندیخانەی "ڕەجایی شاری کەرەج" - كۆمه‌ڵه‌ی مافی مرۆڤی کوردستان\nدۆخی ناجێگیری زیندانیانی مانگرتووی بەندکراو لەبەندیخانەی “ڕەجایی شاری کەرەج”\nبەپێی هەواڵی گەیشتوو بەکۆمەڵەی مافی مرۆڤی کوردستان،۳ زیندانی بەندکراو لەزیندانی ڕەجایی شاری کەرەج کە لە مانگرتندان لەدۆخێکی مەترسیدارونەگونجاودان.\n“سەعید شیرزاد”، ” ڕەزا شەهابی” و” محەممەد نەزەر” ۳ زینداای سیاسی زیندانی ڕەجایی شاری کەرج، هێشتا لەمانگرتوو لەخواردندان وئەمە لەکاتێکدایە کە محەممەد نەزەری وسەعید شێرزاد ٤۶ڕۆژ وڕەزا شەهابی ماوەی ۳۶ڕۆژ لەمانگرتنەکەیان تێپەڕیووە وهەنووکەیش بەردەوامە.\nجێگەی باسە کەدۆخی ناجێگیری جەستەیی وتەندرووستی ئەم زیندانیانە زۆر مەترسیدارە وتابە ئێستە لەپەسن کردنی نامەی مانگرتنی ئەوان خۆیان بواردووە ولەژێر چاوەدێری پزیشکیدا نین وڕۆژ لەگەڵ ڕۆژ کێشیان دادەبەزێ وپەستانی خوێنیان لەدۆخێکی سامناکدایە وجێی تێڕوانینە کە محەممەد نەزەری لەڕۆژی یەکشەممەوە گوازڕاوەتەوە بۆژووری تاکەکەسی.\nئەم بەندکراوە خوازیاری پەسندکردنی داواکاری بانگەشە وپێداچوونەۆەی دۆسەکەی وجێگیرکردنی ماددەی ۱۰ی یاسای دادگایی وپێداچوونەۆەیە. هەروەها ڕەزا شەهابی سەرەڕای نایاسایی بوونی دەسبەسەریەکەی خوازیاری ئازادی بەمەرج وئەملاو ئەولایە وهەروەها سەعید شیرزاد خوازیاری ڕاگرتنی نانەوەی دۆسیەی نوێی بەرپرسانی زیندان بۆ زیندانیانی مانگرتوو ، قەرەبووکردنەوەی ئەو خەسارەی پێیان گەیشتووە لەڕەوتی گواستنەوەیان،وەرگرتنەەی ئەو کەلووپەلەی کە دەستیان بەسەردا گیراوە وسکاڵا لەو کەسانەی کە پێشێلکاری یاسای زیندانەکان وبێڕێزی بەزیندانیانن.\nجێی تێڕامان و وردبوونەوەیە کە زیندانیانی سیاسی ومەدەنی زیندانی ڕەجای شاری کەرەج لەدۆخێکی زۆر ناجێگیردان وبەدەرلە ئیزن ومۆڵەت نەدان بەچاوپێکەوتنی گرووپێک لەزیندانیان، بەرپرسانی کۆماری ئیسلامی ئێران نەتەنیا وڵامدەری داواکارییەکانیان نین بەڵکوو بەداسەپاندنی گوشاری دەروونی وجێگیرکردنی کامێرای چاوەدێر، دۆخی تەندرووستی ڕۆح ودەروونی زیندانیان وهەروەها ژیانی مانگرتوان کەوتۆتە مەترسی ولەناوچوونەوە.\nکۆمەڵەی مافی مرۆڤی کوردستـــــــــــــــــان\n← Previous ئاگرکەوتنەوە لە دەڤەری دارخۆری کرماشان لە پەرە سەندندایە\nخەڵکی ئاوایی ” ئەلیاسی” لە سەر پێڵ زەهاو، ڕێگرییان لە بە تاڵانبردنی شتوومەکی کۆڵبەران گرت Next →\nکەوتنەوە خوارەوە لە بەرزایەوە گیان لە دەستدانی کرێکارێکی لێکەوتەوە


بۆچی ١٦ی ئۆکتۆبەر دروستبوو؟ | ROJnews\nبۆچی ١٦ی ئۆکتۆبەر دروستبوو؟\nسێشەممە, 16 أكت 2018 - 07:30\nڕۆژنیوز – بەرهەم لەتیف و شۆڕش بەنەک\nچیتر لە بیرەوەری تاکی کورد-دا لە باشوری کوردستان بەتایبەت، ١٦ی ئۆکتۆبەر تەنها بەروارێکی ئاسایی نییە، لەم ڕۆژەدا کورد باجێکی قورسی یەکنەبوونی دا، هەموو هەڕەشە زارەکییەکانی داگیرکەرانی کوردستان بوونە کردار و جارێکیتر ٥١٪ی خاکی باشوری کوردستان لەدەستدرا.\nڕۆژی ١٦ی ئۆکتۆبەری ٢٠١٧، هێزە عێراقییەکان و حەشدی شەعبی بەهاوکاریی چەند وڵاتێکی ناوچەکە و بەتایبەت ئێران و تورکیا، هێرشیانکردە سەر ناوچە دابڕێندراوەکان و لەماوەی ٤٨ کاتژمێردا، تەواوی ئەو ناوچانەیان خستە ژێر کۆنترۆڵی خۆیانەوە.\n١٦ی ئۆکتۆبەر بۆچی دروستبوو؟\nلەدوای هێرشی چەتەکانی داعش بۆ سنوورەکانی باشوری کوردستان لە ساڵی ٢٠١٤، هێزە عێراقییەکان لە ناوچەکانی سنووری ماددەی ١٤٠ پاشەکشەیان کرد و ئەو ناوچەنە کەوتنە بن داگیرکارکارییی چەتەکانی داعش، دواتر هێزەکانی پێشمەرگە و هێزی گەریلا لە ئەنجامی بەرخۆدانێکی مەزن ئەو ناوچانەیان لە چەتەکان پاککردەوە و لەوێ ئیدارەیەکی هاوبەشیان لەگەڵ پێکهاتەکانی دیکە پیکهێنا.\nئەوکات حکومەتی عێراق بەهۆی ئەوەی، کە بەشێکی زۆری خاکەکەی لەلایەن چەتەکانی داعشەوە داگیرکرابوو، ڕووبەڕووی شەڕێکی بەرفراوان بووەوە لەگەڵ چەتەکانی داعش، پێویستی زۆری بە هێزە کوردییەکان بوو،، بۆیە هەڵوێستی بەرامبەر کۆنترۆڵکردنی ناوچەکانی ماددەی ١٤٠ نەبوو لەلایەن هێزەکانی پێشمەرگە، بەڵام لەگەڵ تێپەڕبوونی کات و تاڕادەیەک ئارامبوونەوەی شەڕی چەتەکان، لە هەلێک دەگەڕا بۆ ئەوەی هێزەکانی بگەڕێنێتەوە بۆ ئەو ناوچانە، بەتایبەت دوای ئەوەی مەسعود بارزانی، سەرۆکی ئەوکاتی هەرێمی کوردستان، گەڕانەوەی ئەو ناوچانەی بۆ ژێر دەسەڵاتی هەرێمی کوردستان ڕاگەیاندبوو، کە دەتواندرێت بووترێت ڕیفراندۆم هەلێکی زێڕین بوو بۆ عێراق، تا بیکاتە بەهانە بۆ گەڕانەوەی بۆ ناوچەکانی ماددەی ١٤٠.\nلە سەرەتای ساڵی ٢٠١٧ەوە، پرسی ڕیفراندۆم وردە وردە بووە ڕۆژەڤ لە هەرێمی کوردستان، ئەوکات حکومەتی عێراق سەرقاڵی ئۆپەراسیۆنی کۆنترۆڵکردنی شارۆچکەی حەویجە بوو لە چەتەکان، بەوهۆیەشەوە ئەو دەنگۆیانەی بە جدیی وەرنەگرت.\nڕیفراندۆمەکە بانگەشەی سەربەخۆیی و دروستکردنی دەوڵەتی کوردیی لێدەکرا، بەڵام کەمترین پشتیوانیی ناوخۆیی و دەرەکیی هەبوو، لەگەڵ ئەوەشدا وڵاتانی دراوسێی هەرێمی کوردستان و وڵاتانی زلهێزیش هۆشداریی و هەڕەشەیان لە هەرێمی کوردستان دەکرد، بە نموونە ئەردۆغانی سەرۆک کۆماری تورک، کەم ڕۆژ هەبوو هەڕەشەی تووند ئاڕاستەی بەرپرسانی هەرێمی کوردستان نەکات، بەڵام مەسعود بارزانی، سەرۆکی پارتی سووربوو لەسەر ئەنجامدانی ڕیفراندۆم.\nدواتریش حکومەتی عێراق چەندین جاری هەڵوێستی تووندی دەردەبڕی لەدژی ڕیفراندۆم و هەڕەشەی کاردانەوەی سەربازیی دەکرد، حکومەتی ئێرانیش بەهەڕەشەی داخستنی سنوورەکان، هەڕەشەی لە هەرێمی کوردستان دەکرد، بەڵام دەسەڵاتدارانی هەرێمی کوردستان و بەتایبەت ئەوانەی کە پێشەنگایەتیی ئەنجامدانی ڕیفراندۆمیان دەکرد، بە زمانی زبر وەڵامی هەڕەشە و هەڵوێستی وڵاتانیان دەدایەوە، بەجۆرێک بەرامبەر هەڕەشەکانی عێراق بێ منەتیی خۆیان نیشاندەدا و هەڕەشەی وڵامدانەوەی سەربازییان لێدەکردن.\nئێران و تورکیا و عێراق یەکیان گرت\nهەر لە سەروبەندی بەڕێوەچوونی ڕیفراندۆمیشدا، سوپای عێراق بەجیا لەگەڵ هەریەکە لە سوپای پاسدارانی ئێران و سوپای تورک، مانۆڕی سەربازیی هاوبەشیان لەسەر سنوورەکانی هەرێمی کوردستان ئەنجامدەدا، ئەوەش وەک پەیامێک بوو بۆ دەسەڵاتدارانی هەرێمی کوردستان.\nڕیفراندۆم ئەنجام درا\nلەگەڵ هەموو هەڕەشەکاندا، لە ٢٥ی ئەیلول ڕیفراندۆم ئەنجامدرا و دواتر هەڕەشەکان هێواش هێواش دەچوونە قۆناغی کردارییەوە، بەنموونە ڕۆژی ٢٩ی ئەیلول، واتە تەنها دوای چوار ڕۆژ لە ئەنجامدانی ڕیفراندۆم، بە بڕیاری حەیدەر عەبادی، سەرۆک وەزیرانی عێراق، گەشتە ئاسمانییەکان بەرووی فڕۆکەخانەکانی هەرێمی کوردستاندا داخرا، هەریەکە لە وڵاتانی تورکیا و ئێرانیش، بە داخستنی دەروازەی سنوورییەکانیان لەگەڵ هەرێمی کوردستان، گەمارۆی ئابوورییان خستە سەر هەرێمی کوردستان.\nلە ڕۆژی ئەنجامدانی ڕیفراندۆمەوە تاوەکو ڕۆژی ١٦ی ئۆکتۆبەر، هەڕەشەکانی وڵاتانی دراوسێی هەرێمی کوردستان بەردەوامبوو، تا دەهات تووندتریش دەبوونەوە، لە سنوورەکانی نێوان عێراق و باشوری کوردستانەوە جموجوڵی سەربازیی دەستیپێکردبوو، عێراق هێزێکی زۆری بەرامبەر سەنگەرەکانی پێشمەرگە کۆکردبووەوە و ناسەقامگیریی سەربازیی دروستببوو.\nلەگەڵ چڕبوونەوەی هەڕەشەکان لەسەر هەرێمی کوردستان، جەمیل بایک، هاوسەرۆکی کەجەکە، جەختیکردەوە، کە هێزەکانی گەریلالە باشوری کوردستان دەمێننەوە و پارێزگاری لە باشور دەکەن، لەگەڵ ئەوەشدا ڕەخنەی هەردوو حکومەتی عێراق و هەرێمی کوردستان گرت، لەبەرامبەر شێوازی بەڕێوەبردنی ناوچە دابڕێندراوەکان، جەختیکردەوە، کە تاکە ڕێگای چەرەسەریی بۆ ناوچە دابڕێندراوەکان نەتەوەی دیموکرات و کۆنفیدراڵیزمی دیموکراتە، کە ئەوەش بەرهەمی فکری عەبدوڵا ئۆجالانە.\nئەم مەترسییانە، بەرپرسانی هەرێمی کوردستانی خستە هەوڵەوە، بۆ ئەوەی دانووستان لەگەڵ حکومەتی عێراق بکەن، پێش ئەنجامدانی ڕیفراندۆم بەرپرسانی هەرێم بە مەرجی وەرگرتنی گەرەنتی لە بەرپرسانی عێراق، ئامادەبوون بچنە بەغدا بۆ گفتوگۆ، بەڵام دوای ئەنجامدانی ڕیفراندۆم هاوکێشەکە پێچەوانە بووەوە، ئەمجارە بەرپرسانی هەرێم ئامادەبوون بەبێ مەرج لەگەڵ بەرپرسانی عێراق دانیشن، بەڵام بەپرسانی عێراق هەڵوەشاندنەوەی ئەنجامی ڕیفراندۆمیان کردبووە پێشمەرجی خۆیان، بۆ دانیشتن لەگەڵ بەرپرسانی هەرێمی کوردستان.\n١٦ی ئۆکتۆبەر چی ڕوویدا؟\nبەرەبەیانی ١٦ی ئۆکتۆبەری ٢٠١٧، سوپای عێراق و حەشدی شەعبی لە شاری کەرکوک و شارۆچکەکانی خورماتوو، داقوق و حەویجە هێرشیانکردە سەر سەنگەرەکانی پێشمەرگە، هێزەکانی پێشمەرگەش بەبڕیاری بەرپرسانی هەرێم لەو ناوچانە کشانەوە، کەوا بەخوێنی هەزاران شەهید لە چەتەکانی داعشیان پاراستبوو، تاکە هێزیش کە لە کەرکوک مایەوە و شەری دژی هێزە عێراقییەکان کرد، گەریلاکانی پەکەکە بوون، کە ژمارەیەکی زۆر کەمیان لەو شارە بوو، بەڵام لەماوەیەکی کەمدا بەهۆی ئەوەی گەریلاکان لەڕووی چەک و تەقەمەنییەوە توانایەکی کەمیان هەبوو، هێزە عێراقییەکان تەواوی ئەو ناوچانەیان کۆنترۆڵکرد.\nهێزەکانی پێشمەرگەش لە باکوری ڕۆژهەڵاتی کەرکوکەوە گەڕانەوە بۆ شارەدێی قەرەهەنجیر و سەنگەریان لێدا، لە باکوری کەرکوکیشەوە گەڕابوونەوە بۆ شارەدێی تەقتەق، هەروەها لە شارۆچکەی خورماتوویشەوە پاشەکشەیان کردبوو بۆ باکوری ڕۆژهەڵاتی شارۆچکەکە و لە سنووری شارەدێی زنانە جێگیرببوون.\nبەهۆی ئەو هێرشانەوە، سەدان هەزار هاوڵاتی لە شاری کەرکوک و شارۆچکەکانی داقوق و خورماتوو و دەوروبەریان بۆ پاراستنی گیانی خۆیان، ئاوارەی شارەکانی دیکەی هەرێمی کوردستان بوون.\nڕۆژی دواتریش هێزە عێراقییەکان بەردەوامبوون لە ئۆپەراسیۆنەکانی خۆیان دژی هەرێمی کوردستان، لەو چوارچێوەیەدا سەرلەبەیانیی ڕۆژی ١٧ی ئۆکتۆبەر شارۆچکەکانی شەنگال و خانەقین و شارەدێی گوڵاڵەیان کۆنترۆڵکرد، لەگەڵ ئەوەشدا شارۆچکەی دوبز-یان لە کەرکوک کۆنترۆڵکرد و لە قۆڵی پردێ-وە بە ئاراستەی سەنتەری شاری هەولێر پێشڕەوییان دەکرد، هەر هەمان ڕۆژ هێزە عێراقییەکان چوونە ناو شارۆچکەی مەخمورەوە و پێشمەرگەش شارۆچکەکەی چۆڵ کرد، هاوڵاتیانی ئەو شارۆچکەیەش ئاوارەی کامپی شەهید ڕۆستەم جودی بوون، کە کامپێکی پەنابەرانی باکوری کوردستانەوە و دەکەوێتە بناری چیای قەرەچوغ، هەروەها شارەدێی بەعشیقەش لەلایەن هێزە عێراقییەکانەوە کۆنترۆڵکرا.\nڕۆژی ١٨ی ئۆکتۆبەریش بووە دوایین وێستگەی ئۆپەراسیۆنە سەربازییەکەی هێزە عێراقییەکان، کاتێک شارەدێی پردێ-یان کۆنترۆڵکرد و بە ئاڕاستەی سەنتەری شاری هەولێر پێشڕەوییان دەکرد، دوای ڕووبەڕووبوونەوەیان لەگەڵ هێزەکانی پارتی، سوپای عێراق لە نزیک بازگەی شێراوای هەولێر، کۆتاییان بە ئۆپەراسیۆنەکەیان هێنا.\nلە شەڕ و پێکدادانەکانی ئەو دوو ڕۆژەدا، لە ناوچەکانی باشوری کەرکوک و شارۆچکەی خورماتوو و شارەدێی پردێ، ژمارەیەکی زۆر پێشمەرگە شەهیدبوون و ژمارەیەکیش بەدیل کەوتنە دەست هێزە عێراقییەکانەوە.\nڕووداوەکانی ئەو دوو ڕۆژە، گەلی کوردیان خستە دۆخێکی شۆک ئامێزەوە، خەڵک تووشی دڵەڕاوکێ بووبوون دوای ئەو ڕووداوانە، لەگەڵ ئەوەشدا تووڕەییەکی زۆریان هەبوو بەرامبەر ئەنجامدەرانی ڕیفراندۆم، بەشێک لە هاوڵاتیانی شاری کەرکوک بە دڵەراوکێیەوە دەگەڕانەوە ماڵەکانی خۆیان، بەڵام هاوڵاتیانی خورماتوو بەهۆی ئەو پێکدادانە نەتەوەییانەی کە لەگەڵ تورکمانەکانی ئەو شارۆچکەیە هەیانبوو، نەیاندەتوانی بگەڕێنەوە شارۆچەکەکیان، لەگەڵ ئەوەشدا سەدان ماڵی هاوڵاتیان لە خورماتوو سووتێندرابوون.\nڕۆڵی ئێران و تورکیا\nئەو هێرشەی سوپای عێراق ئەگەرچی بە بەرگی سەربازیی عێراقییەوە ئەنجامدرابوو، بەڵام وڵاتانی ئێران و تورکیاش بەشدارییان تێداکردبوو، تەنانەت ڕۆژی ١٩ی ئۆکتۆبەر سەعدی ئەحمەد پیرە، وتەبێژی یەکێتی لە کۆنگرەیەکی ڕۆژنامەنووسییدا ئاشکرایکرد، کە هاکان فیدان، ڕاوێژکاری دەزگای هەوڵگریی میت-ی تورکیا، نوێنەری تورکیا بووە لە ئۆپەراسیۆنی ١٦ی ئۆکتۆبەر، هەروەها قاسم سولەیمانی، فەرماندەی فەیلەقی قودس-ی سوپای پاسداران، نوێنەری ئێران بووە لەو هێرشە.\nئەم ڕووداوانە بوونە هۆکاری لەدەستدانی ٥١٪ی خاکی باشوری کوردستان، هەروەها بووە هۆی لەدەستدانی تەواوی بیرە نەوتەکانی سنووری ناوچە دابڕێندراوەکان و خاڵە سنوورییەکان، کە ئەمەش لەڕووی ئابوورییەوە زیانێکی گەورەی بە هەرێمی کوردستان گەیاند، لەڕووی سیاسییشەوە، سەنگ و پێگەی هەرێمی کوردستانی لە عێراق و ناوچەکەدا بەشێوەیەکی بەرچاو کەمکردەوە.\nلەسەر ئەو ڕووداوانە، پارتی یەکێتی بە فرۆشتنی کەرکوک و خانەقین و یەکێتیش پارتی بە فرۆشتنی مەخمور و شەنگال یەکتریان بە خیانەتکار تۆمەتبار دەکرد، بەڵام پێش ١٦ی ئۆکتۆبەر ئەو دوو لایەنە تۆمەتی "خیانەت"یان دەخستە پاڵ ئەو کەس و لایەنانەی کەوا لەگەڵ ڕیفراندۆمی باشوری کوردستاندا نەبوون.\nلەدوای ئەو ڕووداوانەش، بەشێک لە چاودێرانی سیاسیی پێیانوایە، کە ئەو ڕووداوانە دەرەنجامی یەکنەبوونی لایەنە سیاسییەکانی کوردستان و بڕیاری تاکلایەنەی ئەنجامدانی ڕیفراندۆم بوو، لەکاتێکدا وڵاتانی داگیرکەری کوردستان دژی کوردان هەموو ناکۆکییەکانی نێوان خۆیان خستبووە لاوە و لەسەر یەک مێز پیلانیان دژی کوردان دادەڕشت.\nسەرەڕای ئەم ڕووداوانەش، بەرپرسانی هەرێمی کوردستان بۆ ئاساییکردنەوەی دۆخەکە، ڕازیبوون بە سڕکردنی ئەنجامی ڕیفراندۆم، بەڵام هێشتا ناجێگیریی ئەمنیی لە ناوچە دابڕێندراوەکان و بەتایبەت کەرکوک، خانەقین و خورماتوو بەردەوامە، ڕۆژانە تەقینەوە و ڕفاندن و کوشتن ڕووبەڕووی هاوڵاتیانی ئەو ناوچانە دەبنەوە، سەرەڕای ئەمانەش، لەدوایین هەنگاودا، حکومەتی عێراق خاڵی گومرگیی لەنێوان کەرکوک و شارەکانی دیکەی هەرێمی کوردستاندا دانا، کە ئەمەش چاودێران وەک دانانی سنوور و دابڕاندنی کەرکوک لە هەرێمی کوردستان لێکیدەدەنەوە.


كەمال محەمەد: تاكەی یەكێتی پەنجەكانی خۆی ئەشكێنێت؟ – WTARIKURD\nئەوەی ئەبینرێت و باس ئەكرێت سەركردەو كادیرەكانی ئەو حیزبەیە كە خوازیاری كۆنگرەیەكن كە ببێتە ڕزگاری و فریادرەسیان و، هێزی تێپەڕاندن و چارەسەری كێشەكان بكەنە بنەمای كۆنگرەیەك كە بتوانێت هێزی خۆنۆژەنكردنەوە بەدەست بهێنێت، یەكێتی بەم قۆناغەی ئێستای ناتوانێ بەردەوام بێت. هەر بۆیە لەسەر بنەمای گەرەنتیكردنی كۆنگرەیەكی شەفافەوە دەتوانێ بونی خۆی بپارێزێ و، سنورێك بەو زمانی ئاخافتن و بیروڕا جیاوازییانە دابنێ كە لێرەو لەوێ لە نێوخۆی ئەم حیزبەدا ئەكرێ، كە ڕێگرە بۆئەوەی هێزی گەیشتن بە كۆنگرەیەكی چارەسەری بەدەست بهێنرێ.\nبۆ چۆنێتی گەیشتن بەو بارودۆخەی ئێستای یەكێتی، پێویستە سەیرێكی ڕابردوی نزیكی ئەو حیزبە بكرێت. كە بە بونی جەلال تاڵەبانی دۆخی ناكۆك و بۆشایی گەورەی سیاسی و بڕیاردانی وەك ئێستا بونی نەبو. لەژێر هیچ بیانو پاساوێكەوە ئەندامانی ئەو حیزبە نەیانتوانیوە كێشەكان وەك ئێستا پەرە پێ بدەن، پەردەی لەسەر هەڵماڵن. بەڵام دەركەوت لەدوای كۆچی سكرتێرەكەیان سەركردەكانی ئەم حیزبە ئەزمونێكی وانەبەخش و فێركراویان وەرنەگرتوە بۆ ئەوەی شكانی پەنجەكان بەكۆتا بێنن، یاخود لاوازی بكەن. سەرەڕای ئەوەی كە بەردەوام جەختیان لەسەر پاراستنی یەكێتی ناو یەكێتی و، دەستگرتن و بەردەامیدان بە رێبازەكەی سكرتێرە كۆچكردوەكەیانەوە كردووە.\nپارچەبون و پەرتەوازەیی زیاتری ئێستا كاریگەری لەسەر ئۆرگان و رێكخستنەكانی یەكێتی كردوە، هێرشە ڕۆژانەییەكانی سەركردەو كادیرەكانی ڕێگای گەیشتن و پێهەڵگرتنی بە سەنتێزێكی سیاسی و بڕیاردان گرتوە. شكاندنی پەنجەكانی یەكدی نوێ نییە، بەڵام دەركەوتنی بەم ڕادەیەی ئێستا كەلێنێكی گەورەی خستۆتە نێو ئەو حیزبەوە. ئێستای كێشەكانی یەكێتی، تەنها پەیوەندی بە نێو خۆی یەكێتیەوە نییە. بەڵكو پەیوەندی بەو بویەرو ڕوداوانەشەوە هەیە، كە لە سەر ئاستی هەرێم و ناوچەكە ڕوو ئەدەن. بەواتا پەیوەندییەكی ڕاستەوخۆی بە واقیع و راستینەكانی ئێستای پارسەنگی هێزەوە هەیە. بەو پێیەی تاكە هێزە لەدوای پارتی كە سنورێكی جوگرافی و، هێزی لەدەستدا بێت. بۆیە پێویستە هەرگیز گومان لەو راستییە نەبەن كە بەردەوامیدان بەم دۆخەی ئێستا، نابێتە هۆی چارەسەری كەلێنی نێوان خۆیان و، ڕاگرتنی بالانسی هێز لە هەرێم و ناوچەكەش!\nبۆئەوەی لە ڕوبەروبونەوەی كۆتاییەكی تراژیدیانە ڕزگاری بێت، پێویستە راوەستەیەكی زۆر لەسەركێشەكانی ئەمڕۆیان بكەنەوە. كە وەك نەخۆشییەك جەستەی ئەو حیزبەی داپۆشیوە. هەڵبەتە دۆزینەوەی سەرچاوەی كێشەكان و، پەند وەرگرتن لێی و، دانانی چارەسەرییەك بۆی، خاوەندارێتی كردنە لەپێگەی جەماوەری و میراسی سیاسی ئەو حیزبەوە. بۆیە تەنها بیركردنەوە لەكۆنگرەیەك كە ئامراز و دیسپلینكردنی دەستەیەكی بەرێوەبەری نوێ بۆ سەركردایەتی ئەو حیزبە، بە بێ ڕەچاوكردنی مەنسوبییەت و مەحسوبییەت باشتر یارمەتیدەر ئەبێت. بەواتا كۆنگرەی داهاتو ڕێگەیەك بێت بۆ گونجاندنی هەمویان، نەوەك تۆخكردنەوەی تەكەتول بەلاوەنانی یەكدی. بۆیە كۆنگرەیەكی چارەسەر كاتێك بەدی دێت كەلە رێگەی گفتوگۆی رێكخستنەكان و ئۆرگانەكانەوە هەڵبژێردرێت، توانای وەرگرتن و دەركردنی بڕیارەكانی هەبێت و بەرامبەر بە هەموان بەرپرسیار بێت و، چیدیكە هەلومەرجەكان دەرفەت بەوە نەدەن، كە كۆنگرەی شكاندنی پەنجەكان بێت.


پارێزگارێ دهۆكێ هاریكاریێن خه‌لكێ پارێزگه‌هێ راده‌ستى پارێزگارێ هه‌ولێرێ كرن | پارێزگەھا دھوك\nپارێزگارێ دهۆکێ ١٤٥ پرۆژە ب کۆژمێ ٤٨ ملیار و ١١٢ ملیۆن و ٣٥٠ هزار دیناران راگەهاندن\nدهوك : لدۆر چاره‌سه‌ریا كێشه‌یێن به‌لێنده‌را و به‌رده‌وامیدانا پروژه‌یان كومبونه‌ك هاته ئه‌نجامدان\nپشتی دووسالێن کارکرنێ پروژێ کونێکس ب دووماهی هات\nپارێزگارێ دهۆکێ لدۆر بیرێن ئاڤێ کۆمبوونەک ئەنجامدا\nب سەروکاتیا جێگرێ پارێزگارێ دهوکێ لژنا بەرهنگاریا کۆلێرایێ کومبونەک ئەنجام دا\nدهۆك : رۆژا جیهانى یا په‌نابه‌ران ب چه‌ند چالاكیێن جودا هاته ساخكرن\nبهەلکەفتا رۆژا جیهانیا پەنابەران پارێزگارێ دهۆکێ پەیامەک بەلاڤکر\nرێورەسمێن نووژه‌نكرن و به‌رفره‌هكرنا كارگه‌ها ڤاڤارتن و جوداكرنا گلێشى و به‌رمایكان ل كواشێ هاتنه گێران\nب چاڤدێریا پارێزگارێ دهۆکێ شانۆگەریا ئەز یێ دگەل پەلاتینکان هاتە پێشکێشکرن\nپارێزگارێ دهۆکێ پشتەڤانیا کارگێریا پارێزگەهێ بۆ سەنتەرێ چارەسەریا دەروونی و تراومایێ دوپاتکر\nژبو پاراستنا هولێن ئەزمونێن قوتابی یان کومبونەک هاتە ئەنجام دان\nپارێزگارێ دهۆكێ دگه‌ل سه‌روك وئه‌ندامێن جڤاتا پارێزگه‌هێ …ل نێزیك قوناغا دووێ یا گه‌هاندنا پرۆژێن خزمه‌تگوزارى دێ هێته راگه‌هاندن\nپارێزگارێ دهۆکێ کۆمەلگەهەکا وەرزشی ڤەکر\nشاندێ باژێرێ گەینزفیل دەستەخویشکا پارێزگەها دهۆکێ گەهشتە پارێزگەها دهۆکێ\nپارێزگارێ دهۆکێ پێشوازی ل کۆنسلێ هندستانێ یێ هەرێما کوردستانێ کر\nپارێزگارێ دهۆكێ هاریكاریێن خه‌لكێ پارێزگه‌هێ راده‌ستى پارێزگارێ هه‌ولێرێ كرن\non: ديسمبر 23, 2021\nل ژێر دوریشمێ هه‌ولێر نه‌یا بتنێ یه ئه‌ڤرو سپێدێ 23/12/2021 به‌رێز د.على ته‌ته‌ر پارێزگارێ دهۆكێ ودگه‌لدا ماجد سید صالح جێگرێ پارێزگارێ دهۆكێ ولیژنا سه‌رپه‌رشتیكرنا كومكرنا هاریكاریا بو لێقه‌ومیێن له‌هیان ل پارێزگه‌ها هه‌ولێرێ ورێڤه‌به‌را كوچ وكوچبه‌ران سه‌را پارێزگه‌ها هه‌ولێرێ دا ژلایێ به‌رێزان ئومێد خوشناو پارێزگارێ هه‌ولێرێ وجێگرێ پارێزگارى وكارگێریا پارێزگه‌هێ پێشوازى لێ هاته كرن.\nدهه‌ڤدیتنه‌كێدا پارێزگارێ دهۆكێ بناڤێ كارگێریا پارێزگه‌ها دهۆكێ وهه‌موو خه‌لكێ پارێزگه‌هێ سه‌ره‌خوشى گه‌هاندنه پارێزگارێ هه‌ولێرێ وكه‌س وكارێن لێقه‌ومیێن له‌هیان وخواست كو خودێ جهێ قوربانیا بكه‌ته به‌هه‌شتا به‌رین وسه‌بروهه‌دارێ بده‌ته كه‌س وكارێن وان.\nهه‌روه‌سا گوت: خه‌ما هه‌ولێریا خه‌ما مه هه‌میانه ئو وه‌كو ئه‌ركه‌كێ نه‌ته‌وایه‌تى ونیشتمانى هه‌ر ژ رۆژا ئێكێ یا ڤێ كاره‌ساتێ مه كه‌مپینه‌كا كومكرنا هاریكاریێن مادى ومه‌عونه‌ى راگه‌هاندبوو وخوشبه‌ختانه خه‌لكێ پارێزگه‌هێ ب هه‌موو ته‌خ وچینڤه هاریكارى پێشكێشى لیژنا سه‌رپه‌رشتیكرنا كه‌مپینێ كریه وئه‌ڤرو ئه‌م هاتینه وان هاریكاریا بگه‌هینه خه‌لكێ هه‌ولێرێ وهه‌ڤخه‌میا خو بگه‌هینینه خه‌لكێ وێ یێ خوشتڤى.\nپاش ئومێد خوشناو پارێزگارێ هه‌ولێرێ دپه‌یڤه‌كێدا بخێر هاتنا شاندێ پارێزگه‌ها دهۆكێ كر وسوپاسیا پارێزگارێ دهۆكێ ولیژنا كومكرنا هاریكاریا وهه‌موو خه‌لكێ پارێزگه‌هێ كر هه‌مبه‌ر ڤى هه‌لویستێ كوردپه‌روه‌رانه وگوت: ئه‌م هه‌موو چاڤه‌رێى ڤى هه‌لویستێ مه‌ردانه یێ خه‌لكێ پارێزگه‌ها دهۆكێ بووین وئه‌ڤ هه‌ولیسته جهێ دلخوشیێ یه وچ جارا ناهێته ژبیركرن.\nپاش درێ ورسمه‌كیدا پارێزگارێ دهۆكێ ئه‌و هاریكارى راده‌ستى پارێزگارێ هه‌ولێرێ كرن.\nل دوماهیێ كونگره‌كێ رۆژنامه‌ڤانى هاته ئه‌نجامدان .\nهه‌ژى گوتنێ یه هاریكاریێن خه‌لكێ پارێزگه‌ها دهۆكێ یێن كومكرین بو خه‌لكێ لێقه‌میێ له‌هیێن هه‌ولێرێ پێك دهاتن ژ نێزیكى(600) ملیون دینارا وشه‌ش ترێلێن كه‌ل وپه‌لا ژپێدڤیێن جودا جودا دگه‌ل هنارتنا تیمێن ته‌كنیكى وخزمه‌تكارى یێن كومپانیێن( داڤین گروپ ولالاڤ) وفه‌رمانگه‌هێن میرى یێن خزمه‌تگوزارى كو هه‌موویان ب پتر ژ(300) ئامیره‌تێن جورا وجورا وه‌كو قه‌لابه وشه‌فل وگرێده‌ر وحه‌فاره وتانكێن ئاڤێ وپتر ژ(300) كارمه‌ند وكرێكار وپیشه‌كارا پشكدارى دهه‌وا پاقژكرنا جهێن له‌هیان دا ل هه‌ولێرێ كریه.\nپارێزگارێ دهۆکێ ١٤٥ پرۆژە ب کۆژمێ ٤٨ ملیار و ١١٢ ملیۆن و ٣٥٠ هزار دیناران راگەهاندن 2022-06-26\nدهوك : لدۆر چاره‌سه‌ریا كێشه‌یێن به‌لێنده‌را و به‌رده‌وامیدانا پروژه‌یان كومبونه‌ك هاته ئه‌نجامدان 2022-06-23\nپشتی دووسالێن کارکرنێ پروژێ کونێکس ب دووماهی هات 2022-06-22\nپارێزگارێ دهۆکێ لدۆر بیرێن ئاڤێ کۆمبوونەک ئەنجامدا 2022-06-22\nب سەروکاتیا جێگرێ پارێزگارێ دهوکێ لژنا بەرهنگاریا کۆلێرایێ کومبونەک ئەنجام دا 2022-06-20\nدهۆك : رۆژا جیهانى یا په‌نابه‌ران ب چه‌ند چالاكیێن جودا هاته ساخكرن 2022-06-20\nبهەلکەفتا رۆژا جیهانیا پەنابەران پارێزگارێ دهۆکێ پەیامەک بەلاڤکر 2022-06-19\nرێورەسمێن نووژه‌نكرن و به‌رفره‌هكرنا كارگه‌ها ڤاڤارتن و جوداكرنا گلێشى و به‌رمایكان ل كواشێ هاتنه گێران 2022-06-16\nب چاڤدێریا پارێزگارێ دهۆکێ شانۆگەریا ئەز یێ دگەل پەلاتینکان هاتە پێشکێشکرن 2022-06-15\nپارێزگارێ دهۆکێ پشتەڤانیا کارگێریا پارێزگەهێ بۆ سەنتەرێ چارەسەریا دەروونی و تراومایێ دوپاتکر 2022-06-15


بزووتنەوەی کۆماریخوازی رۆژهەلاتی کوردستان ٢ی رێبەندان، ۷۲هەمین سالرۆژی دامەزرانی یەکەم کۆماری کوردستان، لە نەتەوەی کورد پیرۆزدەکات\nگرینگیی مێژووی ٢ی رێبەندان لەمەدایە، کە دروست لەم رۆژەدا بوو کە بۆ یه‌که‌م جار حکوومەتێکی دیفاکتۆی کوردی له ناوچه‌یه‌کی زۆر به‌رته‌سکی نیشتمانی کورددا دامه‌زرا. لەژێر دەسەلاتی ئەم حکوومەتەدا بوو کە ئازادی و ئاسایشی نەتەوەیی به پێی گونجاویی ئه‌و سه‌رده‌مه دابین کرا. خوێندنگه و، چاپخانە، گۆڤار و ڕۆژنامه دامه‌زران و وەشانی خۆیان بەزمانی کوردی دەستپێکرد، بازرگانی میللی لەپال دەستپێکی هەلسووکەۆتی دیپلۆماتیک بۆ پاراستنی بەرژەوەندی نەتەوەیی گه‌شه‌ی پێدرا. ئیراده‌یه‌کی میللی سه‌ری هه‌ڵدا که تا ئه‌و سه‌رده‌مه لەهەموو مێژووی پر لەنەهامەتی نەتەوییماندا هه‌بوونی نه‌بوو. لەئەنجامی دەستپێکی دیپلۆماسیەکی چالاک و ئەکتیودا بوو، کە نه‌ته‌وه‌ی کورد توانی له کایه سیاسیەکانی ناوچه‌کەدا، خاوەن رۆلی دیاریکەرو کارگه‌ڕ بێت که تا ئه‌و کات حیسابی بوونی بۆ نه‌ده‌کرا.\nکۆماری کوردستان لاپه‌ڕه‌یه‌کی نوێی له ژیانی نه‌ته‌وایه‌تی، کۆمه‌ڵایه‌تی، سیاسی، فه‌رهه‌نگی و حقووقی کورددا هه‌ڵدایەوه که له چه‌شنی خۆیدا بێ وێنه بوو. کورد بۆ یه‌که‌م جار له سه‌رده‌می نوێدا ئه‌زموونی به‌ڕێوه‌بردنی چاره‌نووسی خۆی له به‌شێکی وڵاته‌که‌یدا تاقی کرده‌وه و بەکردەوە ئاستی دەرایەت و کەفایەتی سیاسی خۆی سەبارەت بە خۆبەرێوەبەری خۆجەیی بەعالەم نیشاندا. بۆیە پێویستە وە دەبێ قۆناغی مێژووی کۆماری کوردستان به هه‌موو تاریک و ڕوونیه‌کانیه‌وه، به هه‌موو خاڵه زه‌ق و لاواز و کەم و کۆری و نەواقساتیەوە، وەک قۆناغێکی پرشەنگدار و زێرێنی مێژوویی بێتەنرخاندن و بە رێزو تامەزرۆی دامەزراندنەوەی سەیری ئیلهام بەخشانەی لێبکرێت و رێزی بەشکۆی لێ‌بگیردرێت.\nچوونکە کۆمار دەگەل ئەوەش کە نووختەگۆرانێکی گرینگی مێژوویە، لەهەمانکاتیشدا لووتکه‌یه‌کی هەرە به‌رزی خه‌باتی نه‌ته‌وایه‌تیمانه، واتە قوولەی سەرکێش و لە بەرچاۆ ووننەبووی گۆرەپانی خەبات و رەۆتی مێژووی سەروەریسازی سیاسیمانە. بۆیە هه‌ڵده‌گرێ لەعالەمی پر لەقەێرانی ئیستێراتیژی و شووناسی هەنووکەیی کورددا، ئەم قوولە بەرچاۆە و کانگەی بیری نەتەوەیی، وەک قیبلەگای هێواۆ خەۆنەکانی نەتەوەییمان رووی تێبکرێ و، لەراستای تەنزیمی جەهەتی قوتپنمای سیاسی کوردایەتی و نیشتیمان‌خۆشەویستی دا، وەک ئاسۆی روون بۆدەستنیشانکردنی ئەسالەتی رێگا و رێبازی ئەسیل و راستەقینەی سەروەریسازی نەتەوەیی، سوودی رەوەنگەیی و بەرچاۆروونی فەلسەفیانەی لێوەربگیرێت و لەپێناۆ دەربازبوون لە قەێران و دۆزینەوەی رێگەی ئەسل و بگرە نەجاتمان لە سەحرای سەرگەردانی سیاسی دا، وەک سیمبوول و پارادایمی فیکری و فەلسەفی حیسابی بۆ بکردرێت. هەر بۆیەشە لەم‌پەێوەندیەدا، بزوتنەوەی کۆماریخوازانی رۆژهەلاتی کوردستان، وەک بزافێکی نەتەوەیی خاوەن پەیامی سەروەریسازی، و وەک بزووتنەوەیەک کە بەرهەمی خوێندنەوەیەکی خەسارشناسی لە جوولانەوەی رزگاریخوازی نەتەوەیی رۆژهەلاتی کوردستانە، بەرووکەردی ئووسولگەریانەی لە قیبلەگای هێوا و سەربەستی کورد دا، بەئەنجامدانی رێنێسانس و گەرانەویەکی توێژکارانە بەرەۆ ئەسل هەلدەستێت ، و لەپێناۆ ئەکتوالیزەکردن و بەرۆژکردنەوەی بنەما فیکری و فەلسەفیەکانی سەردەمی کۆمار و پێشەوا و نەمر بارزانی، دێتەناۆ گۆرەپانی خەباتی سەروەریسازیانەی نەتەوەیی و تەرحی نەقشەی رێگا بۆ دەسەلاتی دێفاکتۆی کوردی رۆژهەلات ئاراستە دەکات.\nدامەزرێنەرانی بزوتنەوە لە ئەنجامی لێکۆلینەوەیەکی قوولی خەسارشناسانە بەم قەناعەتە گەیشتوون،کە کۆمەلگای سیاسی رۆژهەلاتی کوردستان، تووشی قەێرانگەلێکی هەمەلایەنە هاتووە، قەێرانگەلێک کە بالی بەسەر گشت بوارگەلی شووناسی نەتەوەیی، ئیستێراتیژی نەتەوەیی، وە رێکخراوەیی‌دا کێشاوە. بزوتنەوە پێوایە کە دۆخی هەنووکەیی کۆمەلگا و کەشوهەوای پر لە قێرانی بزافی رزگاریخوازی رۆژهەلاتی کوردستان ئاکامی سوودوەرگرتن لە ئەدبیاتێکی سیاسی‌و واریداتی‌یە، کە لەژیر کارتێکەری سیاسەتی "تێئۆری تەۆتەئە"ی نەیارانی پرسی کورد ژەهراویی کراوە. بزوتنەوە پێوایە کە کولتووری سیاسی کۆمەلگای کورد و سیستەمی حیزبی پر لەقێرانی رێکخراوەیی بزافی کوردی رۆژهەلات لەلایەک، و ئیفلیج بوونی ئیرادەی نەتەوەیی و برەویی کوولتوری بێتەفاوەتی و خۆبەدەستەوەدەری تاک و کۆی کۆمەلگا لەلایەکی دیکەوە، بەرهەمی سروشتی و مەحتوومی تەغزییەو بەکار هێنانی ئەدبیاتێکی لەم چەشنەیە، بۆیە دامەزرینەرانی بزوتنەوەی کۆماریخوازی رۆژهەلاتی کوردستان لە ئەنجامی ئەم خوەێندنەوەیە، هەۆلی خۆیان لە پێناۆ دۆزینەوەی رێگای چارە بۆ دەربازبوون لەم دۆخە، بەرەۆ دۆخێکی لەبار و چارەنووس‌ساز لە ئاست پرسی نەتەوەییمان خستەگەر، و سەرئەنجام دوای لێکۆلینەوە و تاووتوێکردنی گشت بەرهەمگەلی فیکری کارناسانی بواری سیاسی وکۆمەلناسی و لەپال ئەوانەش‌دا هەلسەنگاندنی گشت ئازموونگەلی کاری مەێدانی و پراکتیکی سیاسی گەلانی جیهان، هاتنە سەر ئەم قەناعەتە کە نووسخەی گوونجاۆ بۆ تەداویی دەردری کورد، نەک خوولقاندنی ئیدەو ئیدەئالگەلێکی نوێ و نوێخوازیی، وە یان سوودوەرگرتنی ناشیانەو سەقەت لە چەمگەلێکی نامۆ دەگەل پرسی سەروەریسازی‌یە، بەلکوو رێگەی چارەی پرسی کورد، هەستانە بە ئەنجامدانی رێنێسانسێکی هەدەفمەند، لە رەۆتی مێژوویی بزوتنەوەی رزگاریخوازی رۆژهەلاتی کوردستاندایە.\nرێنێسانسی کوردی وێنەی رێنێسانس لە ئۆروپا، گەرانەوە بۆ ئەسلە، واتە خۆ شۆرکردنەوەیەکی توێژکارانە بە مەبەستی دۆزینەوەی گەنجینەی لە کورد وونکراویی نەتەوەییە. ئەم گەنجینە پر لە بەهاۆ بایخانە، کە لە ئیستگەو کانگای مێژوویی سەردەمی کۆمار دا قابلییەتی هەلێنجاندن و دەستەبەربوونەوەیان هەیە، بریتین لە گەنجینەی بنەمافیکری‌و فەلسەفیەکانی سەردەمی کۆمار، و هەروەها ئازموونی سەرکەۆتوانەی لێکبەستن و هاۆئاهەنگکردنی دووبالی سیاسی و سەربازی هەلۆی تیژبین و بەتەوانای کۆمار، واتە بەرۆژکردنەوەی ئازموونی هاۆئاهەنگی هیزری و پراکتیکی سیاسی و نیشتیمانپەروەری نێوان پێشەوا و نەمر بارزانی‌یە.\nبزوتنەوەی کۆماریخوازی رۆژهەلاتی کوردستان پێوایە دۆخی پر لە قێرانی کۆمەلگای سیاسی و ژیانی پر لە مەێنەتی کوردی رۆژهەلات ،ئاکامی لادانێکی ئیستێراتیژیک، (بەلام کۆنترۆلکراۆ لە لایەن نەیارانی سەربەستی کورد) لە ئەسلە، واتە لادانی نەیارپەسەند لە ئەسلی سەروەری سیاسی‌و نەتەوەیی لە شکلی کۆمار دایە، بۆیە بزوتنەوەی کۆماریخوازان لەم راستایەدا، رەۆتی ئوسوولگەرایی لە چوارچێوەی بە پراکتیکە کردنی کۆنسێپتی رێنێسانس لە مێژوویی مۆدێرن و هاۆچەرخی کوردیدا، وەک رەۆتێکی هەرە پێویست بەمەبەستی دۆزینەوەی گەنجینەی ئەسلەکان و سەرئەنجام بەرۆژکردنەوەو نەۆژەنکردنەوەی گشت بنەمافیکری‌و فەلسەفیەکانی کۆمار و پێشەوای گەۆرەی کوردان ،وەک رێگەۆ رێبازێکی گوونجاۆ بۆ دەربازبوون لە دۆخی پر لە ئەسارەت و پر لە مەینەتی‌و چەرمەسەری، بەرەۆ ئاستی رزگاری‌و سەربەستی و بەختەوەری دەزانێ و، وەک ژێرخان و سەرچاوەی هەرە سەرەکی لە راستای دارشتن و تێرئاۆکردنی ئیستێراتیژی و ئاجیندەی سیاسی بزوتنەوەی سەروەریسازی سوودی لێوەردەگرێ، واتە بزووتنەوەی کۆماریخوازی رۆژهەلاتی کوردستان، لەنوێنگەی ئەم بیرو هزرە نەتەوەییەدا، ئیستێراتێژی بزوتنەوەی سەروەریسازی کورد دەلاوێنێت و هەر ئاوەش دیاریدەکات، و هەرلەم راستایەشدا وەک پێشمەرجی ئەم حەرەکەتە هەموو هەۆلی و توانای خۆی لەپێناۆ دەۆلەمەندکردنی ئەدبیاتی سیاسی و کولتوری نەتەوەیی کە خولقێنەری ئیرادە و روحیکی یەکگرتوویی نەتەوەخوازی‌و سەروەریسازیانە بێت دەخاتەگەر.\nبزووتنەوەی کۆماریخوازی رۆژهەلاتی کوردستان، بەبۆنەی جێژنی ٢ی رێبەندان ٧٢هەمین سالرۆژی دامەزرانی کۆماری کوردستان، پیرۆزبایی لەگشت نەتەوەی کورد دەکات و هێواخوازە کە بتوانرێت لەئەنجامی دەستەبەرکردنی کۆدەنگێکی گشت لایەنی، کەبەرهەمی هاریکاری سەمیمانەی گشت پارت‌و رێکخراوە و کەسایەتیە سیاسی، ئاینی و کۆمەلایەتیەکان بێت، زەمینەی گوونجاۆ لەئاست نەۆژەن و بەرۆژکردنەوەی بنەما فیکری و فەلسەفیەکانی کۆماری جوانەمەرگمان برەخسێت، تابەلکوو بتوانرێت لەمراستایەدا کۆماری زیندوو لەعالەمی تەسەورات‌دا، بەرەۆ عالەمی رێئالیتە و عەرزی واقیعدا دەربازبکرێتەوە، ودیسان کورد لەسایەی دامەزراندنەوەی کۆماری دووهەم بە ئاشتی، ئازادی و سەربەستی، وە خێر و بەختەوەری بگاتەوە.\nشوورای هاۆئاهەنگی/ بزووتنەوەی کۆماریخوازی رۆژهەلاتی کوردستان


بە ڤیدیۆ؛ كازمی لە ناسڕیە بە "پێڵاو" هێرشی كرایەسەر - تۆڕی میدیایی خەڵک\nلە كاتی سەردانی بۆ شاری ناسڕیە بۆ كردنەوەی دوو پڕۆژە، هاووڵاتیانی ئەو شارە هێرشیان كردە سەر سەرۆك وەزیرانی عێراق و بەر “پێڵاو و بەرد”یان دا.\nبەپێی هەواڵی میدیا عێراقییەكان، بەیانی ئەمڕۆ شەممە، مستەفا كازمی، سەرۆك وەزیران سەردانی شاری ناسڕیەی كردووە بۆ كردنەوەی پڕۆژەیەكی كارەبا و نەخۆشخانەیەك.\nبەپێی ڤیدیۆیەك، كە میدیاكان بڵاویانكردۆتەوە، كازمی لەگەڵ گەیشتنی بۆ شارەكە لەلایەن هاووڵاتیانەوە خۆپیشاندان لەدژی ئەنجام دراوە و ڕێگری لە كاروانی ئۆتۆمبێلەمانی كراوە و بە “پێڵا و بەرد” هێرشی كراوەتە سەر كاروانی ئۆتۆمبێلەكانی و پاسەوانەكانی دەیپارێزن.\nئەمە لەكاتێكدایە، كازمی لە ناسڕیە چووە ماڵی یەكێك لە شەهیدانی خۆپیشاندانەكان بەناوی (ئەنەس مالك) و ڕایگەیاند، ناسڕیە زۆر پشتگوێ خراوە و وتیشی، “بەم زووانە بكوژانی خۆپیشاندانەكان ئاشكرادەكەن”.\nكازمی بڕیارێكی لە بەرژەوەندی هاووڵاتیان دەركرد\nخەڵك- سەرۆك وەزیرانی عێراق بڕیاریدا هەموو خێزانێكی عێراقی پارچەیەك زەوی پێ بدرێت و دەشڵێت: "550 هەزار پارچە زەوی دابەش دەكەن"، بەڵام ئەم بڕیارە…\n05 ئیلول 2021 7.40 pm\nخەڵك- وەزیری دەرەوەی كۆماری ئیسلامی ئێران ڕایدەگەیەنێت، كە هەوڵیان داوە بۆ هەڵگرتنی ڤیزە لەگەڵ عێراق و كازمی-ش…


مایک پۆمپێئۆ: نەرمی نواندنی ئەمریکا، ئیسرائیل بەرەوە شەڕی سەربازیی لەگەڵ ئێران دەبا – کوردستان و کورد\nمایک پۆمپێئۆ: نەرمی نواندنی ئەمریکا، ئیسرائیل بەرەوە شەڕی سەربازیی لەگەڵ ئێران دەبا\nوەزیری پیشووی دەرەوەی ئەمریکا دەڵێ: نەرمی نواندنەکانی ئەمریکا لەگەڵ رێژیمی ئێران کە ئەو وڵاتەی چاونەترس‌تر کردۆتەوە، لە کۆتاییدا ئیسرائیل ناچار دەکا هێرشی سەربازیی بکاتە سەر ڕێژیمی ئێران.\nمایک پۆمپێئۆ، وەزیری پێشووی دەرەوەی ئەمریکا، ڕۆژی سێشەممە ٢٠ی ڕەزبەری ١٤٠٠ی هەتاوی، لە دەیەمین کۆنفرانسی دیپلۆماتیکی ڕۆژنامەی “جێروزاڵم پۆست” ڕایگەیاند کە بڕیاری ترامپ بۆ هاتنەدەرەوە لە ڕێککەوتنی بەرجام بڕیارێکی دروست بوو و سیاسەتەکانی دەوڵەتی ترامپ بەدژی ڕێژیمی ئێران، جیهانێکی پڕ لە ئاسایش و ئاشتی سازکردبوو.\nناوبراو لە درێژەدا وتی: ئێمە هەموو سەرچاوە داهاتەکانی ئێرانمان داخست و قورسترین گەمارۆکانمان بەسەر ئەو ڕێژیمەدا سەپاند و هەروەها ئیزنمان نەدا کە ئەو ڕێژیمە هێزەکانی بۆ هەڕەشە لە وڵاتانی عەرەبی بەکار بێنێ و کوشتنی قاسم سولەیمانی یەکێک لە گەورە تێرۆریستەکانی ڕێژیمی ئێران لەلایەن ئەمریکاوە سەلمێنەری ئەو ڕاستییەیە کە ئەمریکا پارێزگاری لە بەرژەوەندییەکانی لە هەموو جیهاندا دەکا و ئەو ڕێگایەی کە ئێمە گرتبوومانەبەر، پێشی لە دەسپێڕاگەیشتنی ئێران بە چەکی ناوکیی دەگرت.\nمایک پۆمپێئۆ لە کۆتایی قسەکانیدا وتی: نەرمی نواندنی ئەمریکا سەربارەت بە رێژیمی ئێران ئەو رێژیمەی چاونەترس‌تر و بوێرتر کردۆتەوە و ئەم نەرمی نواندنەی ئەمریکا دەبێتە هۆکارێک کە لە داهاتوویەکی نزیکدا ئیسرائیل بە تەنیا هێرشی سەربازیی بکاتە سەر ڕێژیمی ئێران.


کوردیپێدیا - 21-03-2015\n📅 21-03-2015 ℹ | 🏷 پۆل: رێکەوت و رووداو (کڕۆنۆلۆژیا) | زمانی بابەت: 🏳 کوردیی ناوەڕاست | 👁🗨\nنەورۆز لە ئامەد\n#ئەبو ئەنەس کوردی\n- عەبدوڵڵا ئۆجەلانعەبدوڵڵا ئۆجەلان، سەرۆکی پارتی کرێکارانی کوردستان لە پەیامێکی نووسراودا کە لە مەراسیمی نەورۆزنەورۆزی شاری ئامەدئامەدی باکووری کوردستان خوێندرایەوە رایگەیاند بۆ دانانی چەک داوا لە پەکەکەپەکەکە دەکەم کۆنگرەیەک سازبکات و و دواتریش لیژنەیەک بۆ چاودێریکردنی دروست بکرێت.\n- شەوی رابردوو کەتیبەکانی شاری موسڵموسڵ سەرکردەیەکی بە رەگەز کوردی رێکخراوی تیرۆریستی داعش بەناوی ئەبو ئەنەس کوردیئەبو ئەنەس کوردی کە هاوکات وتارخوێنی مزگەوت بووە لە شاری موسڵ کوشت.\n➕ ئەم بابەتە لەلایەن: (هاوڕێ باخەوان)ەوە لە: Mar 20 2015 9:06AM تۆمارکراوە\n✍ ئەم بابەتە بۆ دواجار لەلایەن: (بەناز جۆڵا)ەوە لە: Feb 9 2018 11:22AM باشترکراوە\n📷 فایلی وێنە 1.0.1 47 KB Mar 20 2015 9:06AM هاوڕێ باخەوان\n1. 👁 راگەیاندنی کۆمەڵەی هاوبیرانی کوردایەتی بەبۆنەی نەورۆزی 2715 ەوە\n1. 👁 پيرۆزکردنی نەورۆز لە رۆژهەڵات بە شێوازيکی جوانتر\n1. 👁 ئەبو ئەنەس کوردی


یەکێتی ئەوروپا پشتگیری خۆی لە "هواوی" راگەیاند\n30/1/2020 02:22 PM\nیەکێتی ئەوروپا لەم دواییانەدا و بەپێچەوانەی ئەمریکا، پشتگیری خۆی بۆ بەشداری کۆمپانیای هواوی لە پەرەپێدانی تۆڕی پەیوەندیی 5G راگەیاند. سەرەڕای ئەوەی وڵاتانی ئەندام لە یەکێتی ئەوروپا، بەجیا چاوەدێری ژێرخانەکان و کەرەسەکانی تەکنەلۆژیای 5G ئەکەن، بەڵام کۆمیتەی هاوکارییەکانی یەکێتی ئەوروپا، بەدابین کردنی رەوشێکی ئەمنی تایبەت ئەیەوێ بۆچوونی وڵاتانی ناوچه لەسەر ئەم بابەتە واته 5G رێک بخات.\nهەر ئەو جۆرەی ئاگادارن، حکوومەتی ئەمریکا بەشداری کردن و بەکارهێنانی 5G لەلایەن هواوی قەبووڵ نەکردووە و سزای خستۆتە سەر ئەم کۆمپانییە چینییە. کەوابوو ئەگەرچی لەو رێکارانەدا کە یەکێتی ئەوروپا ئاراستەی کردووە، بەشێوەی راستەوخۆ ئاماژە بەم بابەتە نەکراوە، بەڵام هواوی لەئێستادا یەکێک لە کۆمپانیا مەترسیدارەکانە بۆ بەکارهێنانی ئەم تەکنەلۆژیایە. بەم حاڵەوە بریتانیا رۆژی رابردوو رایگەیاند ئەگەری هاوکاری کردن لەگەڵ کۆمپانییەکی مەترسیداری وەکو هواویش لەئارادایە. هەڵبەت ئەم رێککەوتنه سنووردارە.\nپێدەچێ ئەم رێکارانه رەنگدانەوەی بەشێک لە بڕیارەکانی بریتانیا بن. یەکێتی ئەوروپا بڕیاری بەراوردکردنی ئەو مەترسیانەی داوە کە ئەگەری هەیە ئەو کۆمپانیانەی کە خاوەن و فرۆشیاری ئەم تەکنەلۆژیایەن دروستی بکەن. ئەم رێکارە ئەوە نیشان ئەدات کە رەنگاڵەبوونی فرۆشیاران گرنگییەکی زۆری هەیە. بریتانیا هەوڵی داوە بۆ وەدیهاتنی ئەم ئامانجە، هاوکاری خۆی لەگەڵ 35٪ لە کۆمپانیا مەترسیدارەکان درێژە بدات.\nئەم بڕیارە بەپێچەوانەی هەوڵە نوێیەکانی ویلایەتە یەکگرتووەکانی ئەمریکا بووە. جیگری فەرمیی ترەمپ، ئەم بڕیارەی بریتانیا بە بڕیارێکی هیوابڕاو ئەزانێت. بەم حاڵەوە کۆمپانیای هواوی پشتگیری لە رێکارە نوێیەکانی یەکێتی ئەوروپا کردووە و لای وایه ئەم بڕیارە بڕیارێکی بێ لایەن و لەهەمان کاتدا کاریگەرە لەسەر تەکنەلۆژیای 5G.


من طرف danyar asuda في الخميس يوليو 07, 2011 6:19 am\n- كورێك به خۆشه‌ویسته‌كه‌ی ده‌ڵێت: تۆ له چ رۆژێك له‌دایك بووی ؟ كچه‌كه‌ش ده‌ڵێت: له رۆژی هه‌ینی ! كوڕه‌كه‌ش ده‌ڵێت ئای له‌م درۆیه، خۆ هه‌ینی رۆژی پشوودانه و ته‌عتیله.\n- یه‌كێك دیویست خانوویەک تاپۆ بکاتە سەر خۆی. حاکم وتی بەڵگەیەکم بۆ بێنە کە خانووی تۆ بێت. رەسمێکی بۆ هێنا كه به‌بێجامه‌وه حه‌وشه‌ی ده‌شووشت!!\n- ڕۆژێک یەكێك له باوکی دەپرسێت؛ بابه تۆ له کوێ لەدایکبوویت؟ ئەویش ئەڵێ کوڕم من له هەولێر لەدایکبووم. ئینجا ئەڵێ ئەی من؟ باوکی ئەڵێ؛ تۆ له سلیمانی لەدایکبوویت. كوڕەكەش ئەڵێ؛ ئەی لەو سوتفەیه، ئەی چۆن یەکتریمان ناسی!\n- پیاوێك بە کچێک ئەڵێ ماچێکم بەرێ. کچەکە توڕە ئەبێ. پیاوەكە ئەڵێ من لەبەر تۆمە ئەگینا خۆم ژن و منداڵم هەیە!\n- ژنێکی کەمێک بەتەمەن مامەڵەیەکی کەوتۆتە دائیرەیەکەوە و دەچێتە ژورەوه. دوو مۆزەفی لێیە و یەکێکیان پێی دەڵێ: خۆشکەکەم تەمەنت چەندە؟ ئەویش دەڵێ 35. مۆزەفەکە دەڵێ: ئاخر دادە گیان لەوە ناچێت ئەوە موالیدی خۆت بێت. ژنەکە دەڵێ: ئێ باشە بنووسە 30. مۆزەفەکە دەڵێ: دادە گیان ئاخر ئەمە دائیرەیە و دەبێ زانیاریەکانت تەواوبێت. ژنەکە دەڵێ: ئێێێی، دە بنووسە 25 خۆ دنیا ناڕووخێ. مۆزەفەکەی تەنیشتی دەڵێ: کورە تا نەچۆتەوە سکی دایکی شتێکی بۆ بنووسە و تەواو..\n- پیاوێك جانتایەك پارە دەدۆزێتەوە و دەچێتەوە ماڵەوە، بە دڵخۆشی دەڵی ئافرەت ئەو هەموو پارەیەم دەستكەوت و ئیتر ژیانمان خۆش دەبێ، كاتێك ژنەكەی پارەكە دەبینێ و جەڵتەیەك لێدەدات و دەمرێ، پیاوەكەش دەست بەرز دەكاتەوە و دەڵێ: ئاهـ خوایە سوپاس بۆ ئەو هەموو نیعمەت و خۆشییە!!\n- یەكێك بە باوكی دەڵێت : باوکە ئەگەر لە ژوورێکدا ١٠ هەزارت بینی لەمسەری ژورەکە ٥ هەزاری دیكەت بینی، کامیان هەڵدەگریت؟ باوکی : بێگومان ١٠ هەزارەكە... كورەكەش دەڵێ : های لەو بێ ئەقلییە، ئەی بۆ هەردووکی هەڵناگری!\n- یەكێك زۆر رەزیل و بەخیل دەبێ شەو خەو ئەبینێ پارە ئەكاتە خێر كە لە خەو هەڵسا گوتی : خەیاڵتان خاوە ئەگەر جارێكی تر من بخەوم..\n- رۆژێكیان ژنێك پەڵپینە لێئەنێ، رۆژی دووەم سڵقاو، رۆژی سێیەم سپێناخ، رۆژی چوارەم پیاوەكە ئەڵێ: ئافرەت ئەمڕۆ هیچ لێمەنێ، چێشتی تۆم ناوێ، خۆم ئەچمە ناو باخەكەوە و لەوێ ئەلەوەڕم...\n- کوڕێک بە خۆشەویستەكەی وت..: ئەگەر لەگەڵم بێیتە دەرەوە، نەستەلەیەکت بۆ ئەکڕم. کچەکە وتی: باشە. پاش تۆزێکی تر پێی وت: ئەگەر رێگام بدەی لە تەنیشتت دانیشتم، نەستەلەیەکی تریشت بۆ ئەکڕم ؟ کچەکە وتی: زۆر باشە. ...پاش تۆزێکی تر پێی وت: ئەگەر رێگام بدەیت دەستت بگرم، کیلۆیەک هەنگوینت بۆ ئەکڕم؟ کچەکە وتی: باشە. ئەمجارە پێی وت: ئەگەر رێگام بدەیت دەست بخەمە سەر شانت، خۆشترین نوقڵت بۆ ئەکڕم؟ کچەکە وتی: بەخوا وا بڕوا، پێش ئەوەی ماچەکەم بکەی، تووشی شەکرە ئەبم.\n- كوڕێك بە خۆشەویستەكەی دەڵێت: من دەتوانم بە یەك دەست (20) ئوتۆمبێل رابگڕم، كچەكە دەڵێ: بۆ خۆ ڤاندام نیت. كوڕەكەش دەڵێ: نەخێر مرورم!\n- كوڕ و كچێك خۆشەویستی یەكتر دەبن، كچەكە حەزی بە قسەی رۆمانسی دەبێ و بە كوڕەكە دەڵێ: گیانەكەم وشەیەكم پێبڵێ كە هەستم گەرم بكاتەوە... كوڕەكەش گوتی: قەمسەڵە!!!\nکوڕێک دەچێت بۆ داخوازی کچێک. کاتی چا دانان، کچەکە لە کوڕەکە نزیک دەبێتەوە و چاکەی بۆ دادەنێت. کچەی نەگبەت تۆزێک سمێڵی هەیە و کوڕەکە دەیبینێت، یەکسەر دەڵێ: ئەوە چییە سمێڵت هەیە؟ کچەکە دەست دەکا بە گریان. کوڕەی قەلەمونیش دەیەوێت دڵخۆشی باتەوە و دەڵێ: بەسە بەس، پیاو نابێ بگری....\n- بە یەكێک دەڵێن ئەگەر ماتۆڕێکت هەبی چۆن لێدەخوڕی؟! ئەویش دەڵێ: چ دەکەم. وەک ئەو عالەمەی دەستم لە جامەکەی دەردێنم..\n-جارێكیان لە یەكێكیان پرسی، مەلە دەزانی؟ ئەویش لە خۆیەوە وتی: لەناو ئاو!\n- یەكێك بەباوکی دەڵێت بابە من حەز دەکەم نەنکم بهێنم. باوکی دەڵێت چۆن دەبێت کوڕم ئەمجارە قسەی وا بکەیت دەتکوژم. دەڵێت بۆ ئاخر؟ دەڵێت تۆ چۆن شتی وا دەکەیت ئەوە دایکی منە. ئەویش دەڵێت ئەی بۆ تۆ دایکی منت هێناوە و من هیچ قسەیەک ناکەم!\n- یەكێك دەیەوێ بانكێك ببڕێ، ئه‌چێت بۆ بانكێک و ده‌مانچه‌یه‌ک ده‌ر ئه‌کات و ئه‌ڵێت ده‌ست هه‌ڵبڕن هه‌موویان ده‌ست ئه‌کەن به پێکه‌نین .. ئه‌ڵێت چییه ؟ ئه‌ڵێن ئاخر ئه‌مه بانكی خوێنه نه‌ک هی پاره.\n- گێلێك لەبازاڕ لە دایکی ون ئەبێت ئەچێت بەدوای دایکیا بگەڕێت بە پیاوێک ئەڵێت خاڵەگیان ئەوە ژنێکت نەدیوە منی لەگەڵابم؟\nله شه‌وێکی ڕۆمانسیدا دوو ئاشق له که‌ناری ده‌ریایه‌ک له‌ته‌نیشت یه‌که‌وه پاڵکه‌وتوون. پێڵاوه‌کانیان داکه‌ندووه و سه‌یری ئاسمان ده‌که‌ن. کچه‌که به کوڕه‌که ده‌ڵێ: ئازیزم، ئه‌و مانگه ده‌بینی له به‌رزایی ئاسمان؟ ئه‌ویش ده‌ڵێ: ئه‌ی چۆن نایبینم گیانه‌که‌م. ئینجا کچه‌که ده‌ڵێ: ده وه‌ڵاهی بۆگه‌نی قاچت تا ئه‌وێ ده‌ڕوات..\nکۆمەڵێک چەکل بە چایچییەکی داماو فێربوون و پێی ڕادەبوێرن، ئەویش یەک لەسەر یەک چای ناخۆشیان بۆ دادەنێت. رۆژێکیان پێی دەڵێن مامە گیان وەعد بێت ئیتر لەمەودوا بەهیچ شێوەیەک سەر ناکەینە سەرت و وەک باوکمان سەیرت دەکەین. ئەویش دەڵێ: وەڵا ئەگەر ئێوە وەعدەکەتان بەرنە سەر، منیش وەعدتان دەدە‌مێ کە لەمەودوا چڵكاو نەکەمە چاکانتانەوە\nکابرایه‌کی پیر به هاوڕێكە‌ی ده‌ڵێ دوێنێ من و ژنه‌که‌م چووین نانێکمان له چێشتخانه‌یه‌کی زۆر زۆر خۆش خوارد. ئه‌ویش ده‌ڵێ ناوی چی بوو؟ کابرا ده‌ڵێ، ئا توخوا بوه‌سته تا بیرم بکه‌وێته‌وه. ئینجا ده‌ڵێ: ئه‌رێ گوڵ. گوڵ، پێش ئه‌وه‌ی که گوڵ ده‌پشکوێت چی پێ ده‌ڵێن؟ ئه‌ویش ده‌ڵێ: پێی ده‌ڵێن خونچه. کابراش ده‌ڵێ ده‌مخۆش بیرت هێنامه‌وه و هاوار ده‌کات: خونچـــــــــــه، خونچــــــــــــه. ئه‌رێ ئه‌و چێشتخانه‌یه‌ی دوێنێ نانمان لێخوارد ناوی چی بوو؟\nیەكێكی كەم ئەقڵ، هیدفۆنێكی گوێچكەی كڕی، كە گوێی دایە هەستی كرد شتێكی هەیە، دوایی بردیەوە بۆ ئەو شوێنەی لێوەی كڕیبوو، وتی: كاكە ئەو هیدفۆنە لە هەدوو سەماعەكانیەوە هەر یەك دەنگ دەردەچێت!\nیەكێك وێنەی لەناو بەفر گرتبوو، وێنەكەی خستە ناو سەلاجە، گوتی تاوەكو بەفرەكە نەتوێتەوە!\nژنێك بە مێردەكەی خۆی دەلێت: پیاوەكە بە موناسەبەتی زەواجمان دوو مەرِ بكە خێر..... مێردەكەشی دەلێت: گوناهی مەڕەكان چییە باجی كەرێتی من بەن


کلیک بکەو ببینە.. بەوێنە.. هەیفا وەهبی بە جل و بەرگێکی وروژێنەر دەردەکەوێت\nگۆرانیبێژ و ئەکتەری ناسراوی عەرەبی هەیفا وەهبی لە تۆڕێکی کۆمەڵایەتیدا نوێترین وێنەی خۆی بڵاکردەوە، کە بەشێوەیەکی سەرنجڕاکێش دەردەکەوێت.\nئەستێرە هەیفا وەهبی لەواڵی تایبەتی خۆی لەتۆڕی کۆمەڵایەتی "ئینیستاگرام" نوێترین وێنەی خۆی بڵاوکردەوە، وەک لە وێنەکاندا دەردەکەوێت هەیفا بە ستایلیکی وروژێنەر دەردەکەوێت و فانەکانی سەرسامی خۆیان بەجوانییەکەی دەردەبڕن.\nهەیفا وەهبی تەمەنی ٤٨ ساڵەو تا ئێستا بەیەکێک لە هونەرمەندە دیارەکانی سەر ئاستی عەرەبی و جیهانی ناسراوە، هەیفا وەهبی یەکێکە لەو 100 ئافرەتە شۆخەی دنیا، ئەو لە خێزانێکی موسڵمانی شیعە مەزهەبی لوبنان لە دایکبووە، دایکی میسریە و باوکی لوبنانی.\nئەم ئەستێرەیە بۆ جاری سێیەم لە ساڵی 2009 دا هاوسەرگیری لەگەڵ بازرگانی میسری ئەحمەد ئەبوو هەشیمە دەکات تەنیا 4 ساڵ لەگەڵ یەکتر دەمێننه‌وه و جیا دەبنەوە، تا ئێستاش نەزانراوە کە ئەم گۆرانیبێژە بە نهێنی چەند جار هاوسەرگیری کردووە.\nئه‌م بابه‌ته 7868 جار خوێنراوه‌ته‌وه\nکەرکوک.. تووشبوویەکی کۆرۆنا گیانی لەدەستدا\nوێنە..هونەرمەندی گەورەی عەرەب حەسەن حوسنی کۆچی دوایی کرد


مەلا بەختیار: دیسان دەیڵێم یەکێتی هێز تەسلیم ناکات\nبەرپرسی دەستەی كارگێری مەكتەبی سیاسی یەكێتی، لە وەڵامی ئەو ڕەخنانەی ڕوبەڕی کرایەو دەڵێت "دیسان دەیڵێم یەكێتی بەبێ پرۆژەی نیشتمانی و دەستوری كوردستان، هێز تەسلیم ناكات رێگەش نادات چەكی بكەن".\nدوای ئەو ڕەخنانەی كە بەهۆی چاوپێكەوتنێكی رۆژنامەوانیەوە ڕووبەڕووی بونەوە، كاتێك وتی "ئەگەر یەك كورسی یان 100 كورسی بێنین، هەر یەكێتی نیشتمانیی كوردستانین، ئێمە قبوڵ ناكەین كەس چەكمان بكات، ئێمە چەكمان هەیەو كەس ناتوانێت چەكمان بكات".\nمەلا بەختیار، ئەمڕۆ لەنوسینێكدا لەپەیجەكەی خۆی لە تۆڕی كۆمەڵایەتی فەیسبوك، بەناونیشانی "هاوسەنگیی هێزو ئازادی‌و دژایەتی تاوان" سوربونی خۆی لەسەر قسەكەی دوپاتدەكاتەوە‌و دەڵێت "من تێدەگەم، یەكخستن‌و یەكنەخستنی هێزەكان، بەپێی بەرنامەو مەرام، بۆ بەمشێوەیەی ئێستا دەشێوێندرێت.. دیسان دەیڵێم: یەكێتی بەبێ پرۆژەی نیشتمانی‌و دەستوری كوردستان، هێز تەسلیم ناكات. رێگەش نادات چەكی بكەن. بەڵام ئەنجامی هەڵبژاردن قبوڵدەكات".\nوتی"لەم رۆژانەدا هەڤاڵێكمان لە تەلەفزیۆنەوە كۆمەڵێك قسەی كرد كە قسەكان دوورن لە پەیڕەوی ناوخۆی یەكێتی نیشتمانی كوردستانەوە".کە مەبەست لێی مەلا بەختیاربوو.\nسەنگاوی وتیشی "سەدام خاوەنی هێز و سوپا و چەکی قورس بوو بەڵام چونکە خەڵکی لەگەڵ نەبوو ڕووخا".\nئه‌م بابه‌ته 5040 جار خوێنراوه‌ته‌وه


ژیان | جیهان | ترەمپ: لەبەردەم ئەوانەدا دەوەستین كە دەیانەوێت دەنگەكانمان ببەن\nترەمپ: لەبەردەم ئەوانەدا دەوەستین كە دەیانەوێت دەنگەكانمان ببەن\n2020-11-04 | 103 جار خوێندراوەتەوە\nكاندیدی كۆماریەكان رایگەیاند، ئەوان سەركەوتنیان بەدەستهێناوە و لەبەردەم ئەوانەدا دەوەستن كە دەیانەوێت دەنگەكانمان ببەن بۆ خۆیان، دەنگەكانمان پێچەوانەی ئەو راپرسیانەن كە پێشتر دەكران.\nدۆناڵد ترەمپ، كاندیدی كۆمارییەكان بۆ خولی دووەمی سەرۆكایەتیی ئەمریكا، وتارێكی كورتی بۆ لایەنگرانی پێشكەش كرد و رایگەیاند "ئێمە ئامادەین بۆ ئاهەنگگێڕان و لە زۆربەی شوێنەكان براوەین، ئەنجامەكانی ئەمشەو بینیمان زۆر باش بوون، توانیمان بیبەینەوە و تاكە شتێك مابێت بیكەین ئەوەیە ئەوەیە ئاهەنگ بگێڕین".\nئەو كە سەرۆكی ئەمریكایە لەو وتارە كورتەیدا وتیشی: ئێمە لەبەردەم ئەوانەدا دەوەستین كە دەیانەوێت دەنگەكانمان ببەن بۆ خۆیان، دەنگەكانمان پێچەوانەی ئەو راپرسیانەن كە پێشتر دەكران و دەیانگوت ئەستەمە ئێمە بیبەینەوە، دەی ئێستا سەیركەن چی روودەدات.\nترەمپ وتیشی "ئێمە دەمانەوێت دڵنیابین كە یاسا سەروەر دەبێت و مامەڵە لەگەڵ دەنگەكان بەپێی یاسا دەكرێت، دەمانەوێت دڵنیابین دوای داخستنی بنكەكانی دەنگدان لەهیچ شوێنێك دەنگ نەدرابێت، چونكە ئەوە زۆر ناخۆشە دوای كاتی یاسایی دەنگ بدرێت و رێگەش بەوە نادەین".\nئەو وتیشی: ئەگەر نەیانبردەوە لەوانەیە بڵێن یاڵا بابچین بۆ دادگا، ئایا من واموتووە بچین بۆ دادگا؟ ئەوان ئەگەر نەیبەنەوە لەوانەیە بچن بۆ دادگا، ئێمە لە پێناو سەربەزی ئەم گەلەدا دەمانەوێت یاسا سەروەر بێت، مەبەستمانە لە دوای داخستنی بنكەكانی دەنگدانەوە لە هیچ شوێنێك دەنگ نەدرێت.\nئەو وتیشی رێگە بەوانە نادەن كە لە دوای داخستنی سندوقەكانی دەنگدان دەنگ بدەن، دوای هەڵبژاردنەكان بە بردنەوە یان دۆڕان روو لە دادگا دەكەین .


راوكردن له گه‌رمیان زیادیكردووه\n163 سه‌رپێچیكار ده‌ستگیركراون\nهەواڵ / کوردستان :: 03/07/2018 :: 1245 جار بینراوە\nلەنزیک باڵەخانەیەکی حکومی تەقەی هەڕەمەکی کرا\nپۆلیسى دارستانى گه‌رمیان ئاشكرایده‌كات، به به‌راورد به ساڵى رابردوو ئه‌مساڵ راوكردن له سنوره‌كه زیادیكردووه و، بڕى ئه‌و غه‌رامه‌یه‌ش ئاشكراده‌كات كه له سه‌رپێچیكاران وه‌رگیراون.\nسه‌ركه‌وت ره‌حیم، وته‌بێژى پۆلیسى دارستانى گه‌رمیان به دواڕۆژى راگه‌یاند، له ماوه‌ى شه‌ش مانگى یه‌كه‌مى ئه‌مساڵدا له سنوری گه‌رمیان به‌هۆى راوكردنه‌وه 163 سه‌رپێچیكار ده‌ستگیركراون كه راوى باڵنده و په‌له‌وه‌ر و ئاژه‌ڵى كێوى و ماسی-یان كردووه.\nوتیشى، "هه‌ر له‌و ماوه‌یه‌دا 60 چه‌كى راوكردن و چوار ئۆتۆمبێل و ماتۆڕسكیل و ده‌یان فیشه‌ك و كه‌ره‌سته‌ى راوكردن ده‌ستیان به‌سه‌رداگیراوه و، هه‌روه‌ها 18 باڵنده‌شیان ئازادكردووه". ئه‌وه‌شى وت، راوچییه‌كانیش به بڕى پێنج ملیۆن و 900 هه‌زار دینار غه‌رامه كراون.\nسه‌ركه‌وت ره‌حیم باسیشى له‌وه‌كرد، به به‌راورد به شه‌ش مانگى یه‌كه‌مى ساڵى رابردوو، له‌مساڵدا دیارده‌ى راوكردن زیادیكردووه و هۆكاره‌كه‌شى ده‌گه‌ڕێته‌وه بۆ ئه‌وه‌ى راوچییه‌كان پێیانوایه له‌به‌ر قه‌یرانى دارایى و كێشه و گرفته‌كان پۆلیسى دارستان هه‌ڵمه‌تى گه‌ڕان و پشكنین و چاودێرى ئه‌نجام نادات له‌كاتێكدا به پێچه‌وانه‌وه به به‌رده‌وام تیمه‌كانیان له گه‌ڕان و پشكنیندان و سه‌رپێچیكاران ده‌ستگیرده‌كه‌ن.


ئاینى ئیسلام – پەڕە 9 – History Of Kurdistan\nHome / مێژووى ئاینەکان / ئاینى ئیسلام (page 9)\n2017-02-08\tئاینى ئیسلام, شارستانیه‌ت, مێژووى ئاینەکان, مێژووی ئیسلام, مێژووی سه‌رده‌می پیغه‌مبه‌ر و ڕاشدین لێدوان نووسین ناچالاککراوە لە خویندنه‌وه‌ی مێژوو به‌دیدیكی وقیعیانه\nخویندنه‌وه‌ی مێژوو به‌دیدیكی وقیعیانه كامه‌ران بابان زاده ئه‌حمه‌د فائز له كتێبی (الطریق الدعوه فی ظلال القران) كه گوشه‌نیگایه‌كی رووئیای سه‌ید قوتبه بۆ مێژوو ده‌ڵَێ: هه‌ڵه‌ی باو ئه‌وه‌یه ده‌ڵێین (مێژووی ئیسلامی)ی له‌راستیدا گوزارشتی دروست بۆ ئه‌وه‌ی هه‌یه له‌میژوو ئێمه ده‌یخوێنینه‌وه (مێژووی مسوڵمان)انه نه‌ك مێژووی ئیسلام. له‌وێدا ئه‌حمه‌د فائز ئه‌و راستكردنه‌وه‌یه جوان …\nمێژووی بزووتنەوەی حەقە لە هەرێمی كوردستان\n2017-02-08\tئاینى ئیسلام, مێژووى ئاینەکان لێدوان نووسین ناچالاککراوە لە مێژووی بزووتنەوەی حەقە لە هەرێمی كوردستان\nمێژووی بزووتنەوەی حەقە لە هەرێمی كوردستان [بەشی یەکەم] د.بەهادین ئەحمەد پێشەكی بەدرێژایی مێژوو لەهەرێمی كوردستاندا گەلێك بزووتنەوەی ئایینی و سیاسی و كۆمەڵایەتی سەریانهەڵداوە، كە هەریەكەیان پەیوەندیداربووە بە هەلومەرج و بارودۆخی ئەو سەردەمەی، كە تێیدا سەریهەڵداوە و درووستبووە، بەڵام تێكڕای ئەو بزووتنەوانە، كە یەكێكیان بزووتنەوەی (حەقە)یە، زۆر بەكەمی لەسەریان نووسراوە …\n(خەواریج) سەرهەڵدان، گەشەكردن، بیروبۆچوون وهەڵسەنگاندنیان\n2017-02-05\tئاینى ئیسلام, مێژووى ئاینەکان, مێژووی ئیسلام, مێژووی سه‌رده‌می پیغه‌مبه‌ر و ڕاشدین لێدوان نووسین ناچالاککراوە لە (خەواریج) سەرهەڵدان، گەشەكردن، بیروبۆچوون وهەڵسەنگاندنیان\nد. ئومێد عوسمان بەشی یەکەم ناساندنی خەواریج چەمكی خەواریج لە مێژووی هزری ئیسلامیدا واتایەكی گشتی‌و لە هەمان كاتدا واتایەكی تایبەتی هەیە، خەواریج بەواتا گشتیەكەی خۆی دەبینێتەوە لە: لادان‌و یاخیبوونی هەركەس‌وگروپێك لە یاسای كۆمەڵ‌و هەڵگەڕانەوەی لە پێشەوای موسوڵمانان‌و دژایەتیكردنی حوكم‌و دەسەڵاتی. لەم روانگەوە شەهرستانی دەڵێت: “هەركەسێك لە پێشەوای راستەقینە …\n2016-12-15\tئاینى ئیسلام, شارستانیه‌ت, مێژووى ئاینەکان, مێژووی ئیسلام لێدوان نووسین ناچالاککراوە لە موعتەزیلەكانی دوێنێ و ئەمڕۆ، هاوشێوە بوون و لێكچوون..\nموعتەزیلەكانی دوێنێ و ئەمڕۆ، هاوشێوە بوون و لێكچوون.. نوسینی : فؤاد بن عبد العزیز الشلهوب وەرگێرانی :پێشەوا عومەر ئومەتی ئیسلامی هەر لەسەرەتای سەدەی یەكەمیەوە و تا ئیستاش توشی چەندین بزووتنەوە و ڕێچكەو ڕێباز بوە كە بێڵیان هەڵگرتوە بۆ وێرانكردنی ئوسوڵ و شتە نەگۆرەكانی , دەم وەردەدەنە زاتی خواو ناو و …\n2016-12-11\tئاینى ئیسلام, مێژووى ئاینەکان, مێژووی ئیسلام, مێژووی سه‌رده‌می پیغه‌مبه‌ر و ڕاشدین لێدوان نووسین ناچالاککراوە لە ناوی (محمد)لە كتێبە ئاسمانیەكان دا\nناوی (محمد)لە كتێبە ئاسمانیەكان دا. ئەگەر یەك خوا نەبوا ئەوا بۆچی هەموو پێغەمبەرەكان لەلایەن یەك خوا نێردراون، ئەگەر خوای تر هەبووایە ئەوا دەبوایە پێغەمبەرێكی بناردبوایە كەواتا كێشەی (فرە خوایی) مان نەبوەو نیە لە زانستی لۆجیكی ،بەتایبەتی لەو سەردەمەی دوای رووخانی سۆڤیەت ، كیشەی گومان لە پیغمبەرایەتی محمد دریژەی كیشا بە …\nئاهه‌نگی مه‌ولوودی نه‌به‌ويی له سوڵتان موزه‌ففه‌ره‌ددين و هه‌ولێره‌وه به‌ره‌و جيهانی ئيسلاميی\n2016-12-10\tئاینى ئیسلام, بەشی مێژووی كورد, مێژووى ئاینەکان, مێژووى سەدەکانى ناوەڕاستى کورد لێدوان نووسین ناچالاککراوە لە ئاهه‌نگی مه‌ولوودی نه‌به‌ويی له سوڵتان موزه‌ففه‌ره‌ددين و هه‌ولێره‌وه به‌ره‌و جيهانی ئيسلاميی\nچۆلی فایەق نووسه‌ر و توێژه‌ر ده‌ستپێك شارى هەولێر(ئێربل)، پێته‌ختی ئێسته‌ی كوردستان، ئاهه‌نگی یادی(مه‌ولوود) لەدایكبوونی پێغه‌مبه‌ر (مه‌حه‌مه‌د)ی لێ لەدایك بووه، له‌باره‌يه‌وه گوتراوه (مدينة ميلاد المولود النبوي). هەموو ساڵێك، هەولێرییەكان بەوپەری پەرۆشی و دڵخۆشییەوە، لە چاوەروانيی مانگی مەولودی نەبەویى، لاپه‌ره‌ی ڕۆژمێره‌كانيان هه‌ڵده‌ده‌نه‌وه، تا به ١۲ مانگی (ربيع الاول) ده‌گات. گەورە و بچووك، …\n2016-12-07\tئاینى ئیسلام, مێژووى ئاینەکان لێدوان نووسین ناچالاککراوە لە بۆچی ئیسلام له‌شاری مه‌ككه‌وه هاتو په‌یامی پێغه‌مبه‌رمان موحه‌ممه‌د(صلی الله علیه و سلم) به‌زمانی عه‌ره‌بی بوو؟\nد. راغب السرجانی تەواوکاری بەشی له‌تاریكییه‌وه به‌ره‌و رووناكی یە له‌به‌شی یه‌كه‌مدا شوێنو كاتی پێغه‌مبه‌ری خوامان(صلی الله علیه و سلم) روونكرده‌وه‌و باسی ئه‌و كاته‌مان كرد به‌گشتی، له‌م به‌شه‌دا باس له‌وه ده‌كه‌م هۆكاری چییه قورئان به‌زمانی عه‌ره‌بی هاتووه؟ به‌م پرسیاره ده‌ستپێده‌كه‌م، له‌لای هه‌موومان ئه‌م پرسیاره گه‌ڵاڵه‌بووه به‌تایبه‌تی عه‌لمانیو ئه‌و كه‌سانه‌ی كه مه‌فتونبوون …\nكورد له ململانێى عوسمانى سه‌فه‌وى دا خوێندنه‌وه‌يه‌ك بۆ ياداشته‌كه‌ى مه‌ئمون بێگه‌به‌گ


چەند شێوازێک بۆ درووستکردنی وشە و ژمارەی تێکەڵ لە PHP - وێبچن وێبچن\n2017-02-17 ژ.ب ٢٣٨٧\nلە زۆرینەی زمانەکانی پرۆگرامنووسین دا و لە ئەم بابەتەدا بەتایبەت کە پەیوەندیدارە بە زمانی PHP، ئامرازی تایبەت هەیە بۆ درووستکردنی وشەی تێکەڵ بۆ ئاسانکردنەوەی ئەو پرۆسانەی کە پێویستییان بە ئەو شێوازە وشە تێکەڵە هەیە، بۆ نموونە دانی پێشنیار بە بەکارهێنەرانی ماڵپەڕت لە کاتی خۆتۆمارکردن بۆ ئەوەی وشەی نهێنی پتەوتر هەڵبژێرن، یان لە هەر شوێنێکی دیکە کە پێویست بە Randomness/تێکەڵیی بکات.\nتێبینی: ئەم بابەتە تەنیا بۆ تیشک خستنەسەر ئەو Function ـانەن کە لە زمانەکەدا هەن بەبێ پێویستکردن بە نووسینی کۆدی تایبەت، لە ئەم بابەتەدا چۆنیەتی درووستکردنی سیستەمی وشەی نهێنی پتەو تاوتوێ ناکرێت، لە کۆتاییدا ئەو وشە تێکەڵانەی کە درووست دەبن دەکرێت لە زۆر شوێن و پرۆژەی جیاوازدا بەکار ببرێن، کە دەگەڕێتەوە سەر کار و پێداویستی پرۆژەکەت لە ئەو کاتەدا.\nuniqid وەک بە ناوەکەیەوە دیارە، ئایدییەکی Unique و بێ نموونە درووست دەکات لەسەر بنەمای Microsecond هەر جارێک کە بانگی دەکەیت، لە وەشانی ٤ ی پهپ ـەوە هەبووە و ئێستاش هەر ماوە.\nئەو ئایدییەی کە درووستی دەکات بریتی دەبێت لە ١٣ پیت و ژمارەی تێکەڵ، بۆ نموونە 57c426e2c9bc7 بەڵام دەتوانین بە دانانی more_entropy لەگەڵی، زۆری بکەین بۆ ٢٣ پیت و ژمارەی تێکەڵ، کە ئەنجامەکەی دەبێتە 57c4276227b974.17359872.\nدەتوانین ئەو فانکشنە بەکار ببەین بۆ درووستکردنی پیتی تێکەڵ بۆ مەبەستی سادەی وەک درووستکردنی ناوی بێ نموونە و دووبارە نەبووی وێنە و فایل، بۆ نموونە لە بنکەیەکی بارکردن دا گرینگە کە دوو فایل هەمان ناویان نەبێت، ئەو کاتە دەتوانین uniqid بەکار ببەین، لە هەمان کاتدا دەتوانین Prefix ـێکی بۆ زۆر بکەین، کە شتێکی دیکە بێت، یان لەگەڵ rand تێکەڵی بکەین بۆ ئەوەی تێکەڵیی پیت و ژمارەکان پتەوتر بێت و ئەگەری دووبارە بوونەوەیان نەمێنێت.\nبۆ دەستپێکردن، تەنیا دەنووسین،\nبۆ چالاک کردنی ٢٣ پیتیی،\necho uniqid('', true);\nئەگەر بمانەوێت Prefix، وشەیەکی لە پێشەوە بۆ زۆر بکەین، دەنووسین،\necho uniqid('webchin-', true);\nRand کە کورتکراوەی Random ـە، واتە تێکەڵ\nRand لە خۆیدا تایبەتمەندییەکی ئەوتۆی نییە جگە لە ئەوە نەبێت کە توانای درووستکردنی ژمارەی تێکەڵی هەیە لە نێوان ژمارەیەکی دەستپێک و ژمارەیەکی کۆتایی. بۆ نموومە ئەگەر بمانەوێت ٥ ژمارەی تێکەڵ لەگەڵ یەکتر بنووسرێت بەڵام لە نێوان ژمارە 10000 تا 50000 بێت، دەنووسین:\nلە ئەنجامدا ٥ ژمارەی تێکەڵمان بۆ درووست دەبێت، بۆ نموونە 29542.\nتێکەڵکردنی Rand و Uniqid\nهیچ شتێک ڕێگر نییە لەوەی کە هەردوو Function ی Uniqid و Rand پێکەوە بنووسرێن بۆ درووستکردنی دەستەواژەیەکی تێکەڵتر لەوەی کە بە سەربەخۆیی درووستی دەکەن، دیارە ئەوە ناگەیەنێت کە هیچ تایبەتمەندییەکی زۆرتر دەبێت لە بواری پاراستنەوە و نایبێت، تەنیا ئەگەری تێکەڵتربوونی دەسەواژەکە گەورەتر دەکات کە لەوانەیە لە پرۆژەی گەورەتردا پێویست بکات.\necho rand(1, 99999).uniqid();\nئەنجامی دەبێتە شتێکی وەک،\nHash / md5 / SHA\nمەبەست لە وشەی Hash/هاش ئەوەیە کە ڕستەپیتی تێکەڵ درووست بکەین بەقەبارەیەکی دیاریکراو، بۆ نموونە ئەگەر بمانەوێت وشەی webchin لەسەر بنەمای md5 بکەین بە هاش، دەنووسین\nلە ئەنجامدا 154b07339134712728e7051eee1ce12c درووست دەبێت. ئەگەر لە باتی وشەی webchin هەر وشەیەکی دیکە بنووسین، ژمارەی ئەو پیتەتێکەڵانە هەر ٣٢ پیت دەبن، بەڵام لە ناوەڕۆکدا جیاواز دەبن.\nکەواتە md5 بەکار دەبەین بۆ درووستکردنی وشە/ڕستەی تێکەڵ کە لە ٣٢ پیت پێکهاتبێت. پرۆسەی هاشکردن بەدیزاین دەبێت پرۆسەیەکی یەکلایی بێت، واتە کاتێک وشەی webchin دەگۆڕدرێت بۆ 154b07339134712728e7051eee1ce12c، گرینگە کە نەتوانرێت ئەو hash ـە دووبارە بە پێچەوانەوە بگۆڕدرێتەوە بۆ وشەی webchin، لە ئەو کاتەدا ئەوە دەگەیەنێت کە ئەو میکانیزمەی Hash کردن کە md5 ـە لە ئەم نموونەدا شکێندراوە و لە بواری پاراستن دا نابێت بەکار ببرێت. بۆ نموونە درووست نییە ئەمڕۆ وشەی نهێنی لە نێو داتابەیز بە فۆرماتی md5 هاش بکرێت، چوونکە md5 میکانیزمێکی کۆنی هەیە و توانای کۆمپیوتەریی ئەمڕۆ ئەوەندە بەهێزە کە لە کاتێکی کەمدا دەتوانرێت 154b07339134712728e7051eee1ce12c بگۆڕدرێتەوە بۆ webchin بە بەکاربردنی تەکنیکی Brute-force.\nئەو شێوازانەی لەسەرەوە ئاماژەم پێداون هەموویان گوونجاون بۆ کاری سادە و درووستکردنی وشە، دەستەواژە و ژمارەی تێکەڵ، هیچ کاتێک و لە هیچ دۆخێکدا درووست نییە وەک هاشکردن لە بواری پاراستن دا بەکارببرێن، بۆ ئەو مەبەستە میکانیزمی جیاوازتر و دیکە هەیە کە تایبەتن بە بوارەکە. بۆ نموونە میکانیزمی هاشکردنی SHA.\nئەمڕۆ بۆ مەبەستی بە هاشکردنی زانیاری گرینگ وەک وشەی نهێنی ئەندامان لە بنکەیەکی دراوەدا، زۆرتر سوود لە میکانیزمی SHA دەبینرێت، کە لە خۆیدا چەندین وەشانی هەیە و وەک هەر تەکنەلۆژیایەکی دیکە لەگەڵ هەر وەشانێکی نوێدا باشتر و بەهێزتر کراوە.\nنوێترین وەشانی SHA تا کاتی نووسینی ئەم بابەتە بریتییە لە SHA-3 کە لە ساڵی ٢٠١٢ دا وەک نوێترین وەشانی پتەو دەستنیشان کراوە.\nئەگەر وشەی webchin لەسەر بنەمای SHA-3 بە پتەویی 512 بیت بگۆڕین بۆ هاش، ئەنجامەکەی دەبێتە،\nبە هۆکاری ئەوەی کە سیستەمەکانی هاشکردنی وەک SHA زۆرتر لە بواری پاراستن دا بەکار دەبرێن لە ئەم بابەتەدا زۆرتریان لەسەر نانووسم، بەڵام لە بابەتی داهاتوودا لەگەڵ چەند Function ـێکی دیکەی PHP کە تایبەتن بە بواری پاراستن و درووستکردنی هاشی پتەو بۆ پاراستنی وشەی نهێنی، زۆرتر تیشکیان دەخەمە سەر. لە هەمان بابەتدا password_hash ئاماژە پێدەکەم کە شێوازێکی درووست تر و تایبەت ترە بە زمانی PHP بۆ درووستکردن، لێکۆڵینەوە و هەروەها سەلماندنی ئەوەی کە وشەیەکی نهێنی پتەو درووست کراوە.\nبۆ درووستکردنی هاش لەسەر بنەمای SHA512 لە PHP سوود لە Function ی hash دەبینین و دواتر بە دەستنیشانکردنی جۆری هاشکردنە ویستراوەکەمان فرمانەکە دەنووسین. بۆ نموونە،\n$string = 'دەقێکی گرینگ و پارێزراو کە نابێت بە ئاسایی ببینرێت';\necho hash('sha512', $string);\nهاشی ئەو دەقەی سەرەوە دەبێتە،\nوایە كاك ڕێنوار، لە نموونەكاندا ئاماژەم پێداون. دیارە چوونكە زۆرتر لە ڕوانگەی پاراستنەوە بەكاردەبرێن، لە بابەتێكی سەربەخۆدا زۆرتریان لەسەر دەنووسم.\nسووپاس بۆ ئێوە.\nدەستخۆش، چەند functionێکی تریشمان هەیە وەکو:\nrandom_bytes لە php 7\nopenssl_random_pseudo_bytes لە php 5.3.0


"دروستكردنی كۆمپانیای نەوتی هەرێم ناچارییە و دەبێت حكومه‌تى هەرێم پێوەی پابەند بێت"\nHome›ئابووری›“دروستكردنی كۆمپانیای نەوتی هەرێم ناچارییە و دەبێت حكومه‌تى هەرێم پێوەی پابەند بێت”\nئەندامێكی لیژنەی وزە و سامانە سروشتییەكان لە ئەنجوومەنی نوێنەرانی عێراق رایده‌گه‌یه‌نێت: دروستكردنی كۆمپانیای تایبەت بە فرۆشتن و دەرهێنانی نەوتی هەرێم پێشنیار نییە و پرۆژەیاسایە، دەبێت هەرێم پێوەی بابەند بێت، ده‌شڵێت: “ئەگەر پابەند نەبێت جارێكی دیكە گرفت لە نێوان هەرێم و بەغدا دروستدەبێتەوە”.\nغالب محەمەد، ئەندامی لیژنەی وزە و سامانە سروشتییەكان لە ئەنجوومەنی نوێنەرانی عێراق بە SNNی راگەیاند: “بابەتی دروستكردنی كۆمپانیایەكی تایبەت بە دەرهێنان و فرۆشتنی نەوتی هەرێم لە پرۆژەیاسایەكدا جێگەی كراوەتەوە بەناوی پرۆژە یاسای ( كۆمپانیای نشتیمانی بۆ نەوتی عێراق) بە هەرێمی كوردستانیشەوە كە لە خولەكانی پێشتر دەنگی لەسەر دراوە و پەسەندكراوە، بەڵام هەرێمی كوردستان بە حكومەتی عێراقییان راگەیاندووە كە وەڵامتان دەدەینەوە پێوەی پابەندبین یاخودنا، تا ئێستا وەڵامیان نەداوەتەوە”.\nوتیشى: “لە ئێستادا جارێكی دیكە هەمان ئەو پرۆژە یاسایە لەلایەن ژمارەیەك لە بەرپرسانی بەغداوە لە دادگای ئیتیحادی تانە لەسەر هەندێك لە بڕگەكانی دراوە، دادگاش ناردوویەتییەوە بۆ پەرلەمان بۆ ئەوەی گۆڕانكاری لە چەد بڕگەیەكیدا بكرێت، بۆیە ئەگەر حكومەتی هەرێم رازی بێت یان رازی نەبێت ئەو یاسایە دەخرێتە بواری جێبەجێكردنەوە و واباشتر حكومەتی هەرێم بێتە پێشەوە و رێكبكەوێت، چونكە ئەمە پێشنیار نییە و یاسایە و دەبێت جێبه‌جێ بكرێت”.\nئەو ئەندامەی لیژنەی وزە و سامانە سروشتییەكان ئەوەشی خستەڕوو: “ئەو گرێبەستانەی كە نێچیرەڤان بارزانی، سه‌رۆكى پێشووى حكومه‌تى هه‌رێم لەگەڵ وڵاتانی دەوروبەر واژووی كردوون هیچیان لە بەرژەوەندی خەڵكی كوردستاندا نەبوون و بۆ بەرژەوەندی خۆی واژووی كردوون، دەبێت خۆی پابەندبێت پێیانەوە نەك خەڵكی هەرێم، بۆیە بەدڵنیاییەوە لە چەند رۆژی داهاتوودا گۆڕانكاری لەو چەند بڕگە یاسایه‌دا دەكرێت و دەبێت هەرێمیش پێوەی پابەند بێت، بە پێچەوانەوە جارێكی دیكە كێشەكانی نێوان هەرێم و بەغدا سەر هەڵدەدەنەوە”.


"ئەو هێزە دەیباتەوە کە بتوانێ مەیدانی فەرهەنگی، کۆمەڵایەتی و کۆمەڵگەی مەدەنی لە کۆنتڕۆڵی خۆی دا بگرێ"\nوتووێژێک لە گەڵ پڕۆفێسۆر عەبباس وەلی\n'هێژێمۆنی، کاری فکری، کاری فەرهەنگی ، کاری کۆمەڵایەتی لەوانەش گەورەتر کاری فکری تێۆریکی دەوێ بۆ هەڵسەنگاندنی ئەوەی کە هەمانە و ئەوەی دەبێ ببێ.'\nحەسەن قازی: بینەرانی خۆشەویست، بەخێر بێنەوە بۆ بەرنامەکی دیکەی ڕاوێژ. لە ڕاوێژی ئەمجارە دا میوانداری دەکەین لە بەڕێز پڕۆفێسۆر دوکتور عەبباس وەلی مامۆستا کۆمەڵناسی و تیوری سیاسی. زۆر خۆشحاڵین بەڕێزیان جارێکی دیکە لە بەرنامەی ڕاوێژ دا بەشداری دەکەن.\nمامۆستا لەوەڕا دەست پێ بکەین، دەزانین کە لە کۆتاییەکانی ساڵی ٢٠١٧ ، شەپۆلێکی ئعترازی هەستا کە لە شاری مەشهەد دەستی پێکرد. ئەو ئعتراز و پڕۆتێستانە بە دژی گشتی سیستمی کۆماری ئیسلامی تەنییەوە و هەر لە شارێک دا نەما گەیشتە زۆر لە شارەکانی ئێران و تایبەتمەندییەکیشی کە هەبوو ئەوە بوو ، ئەگەر ئەو پڕۆتێستانە بەراوەر بکەین لەگەڵ بزووتنەوەی کەسک، بە پێچەوانەی بزووتنەوەی کەسک لە شارە گەورەکان نەبوو ، و لە گشتی خۆیدا هەموو سیستمەکەی بردە ژێر پرسیار و زۆر چاوەدێری سیاسی دەڵێن ئەوە دەتوانێ سەرەتایەک بێ بۆ ئەو بارودۆخە سیاسییەی کە لە ئێراندا هەیە ، بەڕێزت تێخوێندنەوەت چییە لەو بزووتنەوە ئعترازییە، ئەگەر تابڵۆیەکی گشتی لێ بکێشییەوە.\nوەلی: ئەو پێشەکییەی کە ئێوە فەرمووتان دوو مەتڵەبی گەورەی تێدایە، یەکیان ئەوەیکە ئەو جووڵانەوە، ئەو قەیرانەی کە هاتووەتە پێشێ لە ئێرانێ زۆر جیاوازە، فەرقی هەیە لەگەڵ رووداوەکانی ساڵی ٨٨ ، لە لایەکی دیکەشەوە دروستە ئەو فەرقەی هەیە بەڵام بە شێوەیەکی سیاسی – تاریخی پێوەندی هەیە لەگەڵ ڕابردوو و ئەمن لەگەڵ قسەی ئەو چاوەدێرانە هەم ، ئەوانەی کە تەماشای ئەو ڕووداوەیان کردووە و شی دەکەنەوە دەڵێن: ئەوە دەتوانێ دەسپێکێکی تازە بێ لە سیاسەتی ئێرانێ دا. ئەو دوانە دروستن. با بچینەوە سەر ئەو مەتڵەبەی کە من عەرزم کردی ئەویش ئەوەیە کە لە لایەکییەوە جیاوازی هەیە لەگەڵ ٨٨ ی ، لەلایەکی دیکەوە پێوەندی هەیە لەگەڵی. جا دەبێ ئەوەی شی بکەینەوە بە باوەڕی من زۆر مەتڵەبی لێ دێتە دەرێ. ئەوەیکە دەڵێم جیاوازی هەیە لەگەڵ قەیرانی ٨٨ ی لە لایەکی دیکەشەوە زۆر پێوەندی نزیکی لەگەڵ هەیە ئەوەیە ئەو وەزعەی لە ئێرانێ هاتووەتە پێشێ هەم ساڵی ٨٨ی، هەم ئێستا، ئەوە دە حەقیقەت دا جوورە تەحەولێکە، قەیرانێکە کە لە ناوەرۆکی دەستەڵاتی سیاسی لە ئێرانێ هەیە. ئەگەر لە بیرمان بێ لە بەحسێکی کە کردمان پاش ٨٨ ی ئەمن ئەو دەمی عەزرم کردن کە سیستمی ئێرانێ یانی ڕێژیمی ئێرانێ واریدی قەیرانێکی بووە،ئەو قەیرانە ئەمن گوتم قەیرانی شەرعییەت، ئی مەشرووعییەتی سیاسی یە. یانی ئەو سیستمە شەرعییەتی خۆی لە دەست دەدا و ئەوانەی کە لە داخڵی خودی ئەو سیستمەی دا وەکوو ئۆپۆزیسیۆنی ئەو سیستمەی بوون یان لە ناوەرۆکی سیستمەکە یان لە پەراوێزی دابوون، ئەوەیان دەدی و دەیانەویست ئەو ڕێژیمەی لە سەر ڕا بەجوورێکی ساز بکەنەوە کە شەرعییەتێکی کە بنەمای خەڵکی هەبێ، بنەمای جەماوری هەبێ بۆ ڕێژیمەکەی ساز بکەنەوە. ئەوە لە ڕاستیدا لە دایکبوونی پڕۆسەی ئیسلاحات بوو لە ئێرانێ. ئیسلاحات دەیەویست ووڵامێک بداتەوە بە قەیرانی مەشرووعییەتی ڕێژیم . بەڵام ئێمە دەزانین ئیسلاحات لە ئێرانێ دا شکستی خوارد ، لە بەر ئەوەی کە بە شێوەی ئۆپۆزیسۆنێکی ناوخۆی ڕێژیم هاتە مەیدانێ، و ئەو دەمی کە ئۆپۆزیسیۆن لە دەرەوەی دروست بوو وکوو مانگی بەفرانبار، پێوەندی ئیسلاحاتی هەم لەگەڵ ڕێژیمی و هەم لەگەڵ ئەو ئۆپۆزیسیۆنەی کە لە دەرەوەی ڕێژیمی بوو پسا. ئەلئانەکە لە هەلومەرجی ئێستا دا لە ئێرانێ دا قەیرانەکەی ناوەرۆکی دەسەڵاتی سیاسی هاتووەتە ناو قۆناغێکی تازە، دیارە ئەوە لە خولی دووەمی سەرکۆماری ئەحمەدی نژادەوە هەبوو و جەنابی ڕووحانیش نەیتوانی ئەوە چارەسەر بکا و ئەو قەیرانەی کە ئێستا هەیە قەیرانی مەشرووعییەت نییە، ئەوە ئاستێکی بەرزتر لە تەحەولی قەیرانی ناوەرۆکی سیاسی سیستمەکەیە کە ئەوە قەیرانی حاکمییەتی سیاسی یە. بەو مەعنایەی کە دەسەڵاتی سیاسی ئەساسەن بە هیچ شێوەیەکی جگە لە بەکار هێنانی زەخت، ناتوانێ سوڵتەی خۆی لە ئێرانێ دابمەزرێنێ بەو مەعنایە کە قەیرانی حاکمییەت یەکێک لە بنچینەکانی و یەکێک لە نیشانەکانی ئەوەیە کە قانوون لە ڕێژیمەکەدا ناتوانێ دە پڕۆسەی قانوونیدا کار بکا و نەتیجەی هەبێ، یانی هەمیشە ئەو زەختەی کە لە پشت سەری قانوونی ڕاوەستاوە، ئەو زەختە موسەلەت دەبێ بە سەر قانوون دا حاڵەتێکی دەدا بە ڕێژیمی کە هەمووشت بە حوکم ئیجرا دەکرێ نەک بە قانوون.\nباشە لێرە دا شتێک هەیە ئەویش ئەوەیە وەکوو باسم کرد ئەو حەڕەکەتە لە شارە گەورەکان نەبووە لە ناوچە مەرکەزییەکان و ڕۆژهەڵاتی ئێران دەستی پێکرد ، بەڵام لە عەینی حاڵ دا کە زەبر و زەنگ بەکار هاتووە و ژمارەیەک خەڵک کووژراون و خەلكێکی زۆر گیراون بەڵام بە نیسبەت وەک ئەوەی باستان کرد، بەڵام دەکرێ بڵێین ئەو زەبر وزەنگە سنووردار و بەر تەسک بووە چونکوو ڕەد فێعلیش لە ئاست ئەوە دا تا ڕادەیک جیاواز بووە، بۆ وێنە ئەگەر گوێ بدەیە قسەکانی ڕووحانی یان ئەوەی کە خامنەیی کە لەو حەڕەکەتە دا باسی لاچوونی کراوە و شەخسییەت و کەسایەتی وی براوەتە ژێر پرسیار ، لەگەڵ ئەوەشدا زۆر توندو تیژ مەوقیفی نەگرتووە ، ئەوەیکە دەفەرمووی ئەو حاکمییەتە بۆ مانەوەی خۆی مەجبوورە زەبر وزنگ بەکار بێنێ.\nوەلی: زەبروزەنگەکە، هەڵبەتە ئەمن هێندە لەگەڵ ئەوە نیم کە زەبر وزەنگ کەم بەکار هاتووە. لە هێندێک جێگا زۆر بەکار هاتووە، بە بەرفراوانی دەکار کراوە وەک لە کرماشانێ. لە سنەی ، لە لوڕستانێ ، بەڵام لە مەشهەدێ ئەو جوورە نەبووە، لە مەرکەزی قەیرانەکەی، سەرهەڵدانەکەی ئەو جوورە نەبووە. ئەوە یەک شتی نیشان دەدا ئەوەیش ئەوەیە وەختێک ڕێژیم دێتە سەر بوحڕانی حاکمییەتی ، یانی دەستەڵاتەکەی لە ئیختیار دایە ، دەسەڵاتەکەی بە کار دێنێ بەڵام ناتوانێ ئەو نەتیجەی کە دەیەوێ لێی وەربگرێ. یانی هەتا ئەو جێگایەی کە بەکار هێنانی دەسەڵاتەکەیە ئەوە تەسەلووتی خۆی نیشان دەدا ، بەڵام ئەوەی کە چ نەتیجەیەکی دەتوانێ لەوەی وەربگرێ ، هێزی دیکە لە مەیدانێ دا هەن لە سەر نەتیجەی ئەوەی تەئسیر دادەنێن. هەر ئەو جوورەی کە دەڵێن لە ئێرانێ بۆ خۆیان ئەو قەیرانەیان لە مەشهەدێ ساز کردووە وەکوو قەیرانێکی ناو خۆیان کۆنتڕۆڵ کراو، کە بتوانن ئەوەی بە دژی حکوومەتی ڕووحانی بە کار بێنن بەڵام بەکردەوە لە دەست چووە دەرێ. شوعارەکان بوونە ئەوەی پێی دەڵێن ساختار شێکەن، وەختێکی شوعار ساختار شکێنە، لە بناغەی دەدا بەو مەعنایەیە کە قەیرانییەکە گەیشتووەتە ئاستێکی دیکە. ئەگەر تەماشای بکەین ، لە ٨٨ی دەگوترا ' کوا دەنگەکەم ؟ ' یان باسی نەبوونی ئیجماعی سیاسییان دەکرد، باسی ئەوەیان دەکرد کە دەستەڵاتی سیاسی بەو شێوەیە کار ناکا. پێشتر لەوی، زۆر پێشتر لە ٨٨ یش کەسانی وەکوو خاتەمی ، وەکوو سرووشی و ئیسلاح تەڵەبانی دیکە لە سەر ئەوە نووسییان کە ئەگەر حکوومەتی جمهووری ئیسلامی نەتوانێ ئەو قەیرانییەی مەشڕووعییەتی جێ بە جێ بکا ئەوە دەگاتە مەرحەلەیەکی دی، ئێستا لەو مەرحەلەی تێپەڕ بووە. ئەوەی کە دەبینین ئیسلاح تەڵەبان دە دەرەجەی ئەوەڵ دا دەیانەویست لە شارە گەورەکان کە لەوێ چینی ناوەندی بە هێزە، چینی ناوەندی لەوێ بە هێزە ، چینی ناوەندی تەحسیلکەردە بە هێزە، داوخواز و موتالەباتی ئەوانە فەرقی هەیە ، بەڵام ئێستا کە بڵاو بووتەوە، وەکوو ئەو جوورەی ئەوانەی لەوێ بوون و شاهیدی بوون و بە ئێمە دەڵێن چینی ناوەندی دەورێکی کەمتری هەیە لێرە، لێرە بەو شێوەیە حەساس نییە و ئەوە بڵاو بووەتەوە، یانی داوخوازییەکان وەکوو ئەوەی بە فارسی پێی دەڵێن ئی ' فروو دەستان ' ە، ئەوانەی کە نەدارن ، ئەوانەی کە برسین ئاوای لێ هاتووە. جا بۆیە حکوومەت کە هەمیشە بە تایبەتی بەشی ئووسول گەراکان، تۆند ئاژۆیەکانی حکوومەت ئەوانە هەمیشە شەرعییەتیان لە موستەزعەفین وەر دەگرت ، لە پێخواسەکان، لە نەدارەکان، ڕووت و قووتەکان، لەوانە شەرعییەتیان وەر دەگرت. شەرعییەتیان لە نیاوەران و دانیشتووانی شیمالی تارانێ وەر نەدەگرت ، بەڵام ئێستا هەر ئەوانەن کە هاتوون دەڵێن برسیمانە ، نانمان نییە، دەست لە سووریای بکێشەوە فکرێکی بۆ حاڵی ئێمە بکەوە ، دەست لە لوبنان و غەزەی بکێشەوە و یان ئەوەی کە شوعاری ' مەرگ بەر دیکتاتۆر' دێتە پێشێ و بە ڕاشکاوی دەچن وێنەکانی دیکتاتۆری دەسووتێنن ئەوە نیشان دەدا کە ئەو جەماوەرە چیدی بۆیان موهیم نییە کە ئایا ئەو سیستمە دەتوانێ شەرعییەتێکی مەقبووڵی هەبێ بۆ چینی ناوەندی لە تارانێ. ئەوەشت عەرز بکەم کە دەبینین لە هێندێک لە شارەکان چینی ناوەندی بەو شێوەیەی بەشداری نەکردووە لە لایەکی دیکەوە تەفسیری کۆمەڵناسانەشی هەیە . تا حەدێکی لەو پازدە بیست ساڵەی دا چینی ناوەندی لە ئێرانێ وەکوو چینی ناوەندێکی ڕانت خۆر بووە ، ئەوە لە ڕانتی حکوومەتی کەلکی وەرگرتووە و ئەوەی کە قەدیم مارکسیستان پێیان دەگوت پێتی بورژوازی، پێتی بورژوازی داکشاوە، ئێستا پێتی بورژوازی نەک لە ڕووی هەڵکەوتی چینایەتی خۆیەوە بەڵکوو لە ڕووی داهات و توانایی کڕینی گەیوەتە حاڵەتێکی پرۆلێتێری، ئاوای لێ هاتووە.\nئێستا بێینە سەر لایەنی کاردانەوەکان. ئێمە دەزانین ئەو حەڕەکەتە وەکوو بە گشتی باس دەکرێ بزووتنەوەیەکە لە خۆوەیە و رێبەرییەکی تایبەتیشی نییە ، ئەگەڕ چی هێندێک لە دروشمەکانی و ئەو داخوازیانەی هێنایە گۆڕێ دەکرێ هێزی ئۆپۆزیسیۆن یان هێزی کۆمەڵایەتی بکرێ ئەوانە بقۆزنەوە و لە چوارچێوەی ڕوانگە، و ویستەکانی خۆیاند بتوانن بە کاریان بهێنن. باشە تەئسیراتی کورتخایەن و درێژ خایەنی ئەو بزووتنەوە چ دەبێ؟ یانی لە کورتخایەندا ئێمە شاهیدی چ دەبین ؟ ئایا ئەگەر ئەوە بەردەوام نەبوو وەک دیاردەیەکی کاتی بووە و نەماوە یان ئەوەی هێندێک کاردانەوەی دەبێ لە ڕوی کۆمەڵایەتییەوە؟\nوەلی: بە باوەری من ئەو جووڵانەوەی لە ئێرانێ هەبووە، ئەلئانیش بەشێوەیەکی بەردەوامە، بە شێوەیەکی لاوازتر و زەعیفتر ئەوە ڕێبەرایەتی هەبووە دیارە ئەتۆ دەبێ ڕێبەرایەتییەکت هەبێ کە شوعارەکان لە هەموو جێیەک بێنیە گۆرێ، بەڵام ڕێبەرایەتی ستڕاتێژیکی نەبووە. ڕێبەرایەتی ستراتێژیکی بەو مەعنایەی کە ئێمە موحاسەبەی دەکەین کە ئەو کارەی دەکەین هەدەفی ئەو کارەی چییە و لە بەر ئەوەی کە هەدەفی ئەو کارەی بەدی بێ ئێمە چەندە هێز بەکار دەهێنین و نەتیجەی ئەو هێز بەکار هێنانە چۆن دەبێ و لە چوارچێوەی ئەوەیدا تەواوی مێعیاری ئەساسی هەڵسەنگاندنی بەکار هێنانی زەبر و زەنگ یان بەربەرەکانی لە بەرانبەر زەخت دا نیشان دەدا کە مێعیارەکە ئی هەدەفێکی گەورەترە. ئەو هەدەفە گەورەترە ئەساسی سازمانەکەی مەعلووم دەکا. ئەو سازمانی ستڕاتێژیکەی بەو شێوەیەی نەیبووە ئاوا دیارە. بەڵام سازمانێکی ئەوەندەی هەبووە کە بتوانێ بڵێ بۆ وێنە لە فڵان شاریدا دەبێ شوعارەکە ئاوا بێ، لە شوێنێکی دیکە جۆرێکی دیکە. لە نەزەر فکرییەوە ئەو ڕێبەراتییە ستراتێژیکییەی نەبووە، لە ڕووی تەئسیسات و ئەنستیتووشن و ئەوانەشەوە وا دیارە کە فکری ئەوەیان نەکردووەتەوە بەو شێوەیەی. ئەگەر ئەوە بەردەوام بێ بەشێوەیەک نەفی ئەو جوورە تەجهیز و مۆبیلیزاسیۆنێکە کە بەشێوەی کلاسیک هەمیشە دەکرا، ئەویش ئەوە بوو لە پێشدا حیزبێک، ڕێکخراوێک دەهات ئعترازەکەی ڕێک دەخست، شوعاری بۆ ساز دەکردن. بەڵام ئێستا ئێمە باسی ئەو حەرەکەتە کۆمەڵایەتییە تازانە دەکەین. لەو حەڕەکەتە کۆمەڵایەتییە تازانە دا ئاسایی وایە کە حەڕەکەتەکە دەست پێ دەکا و لە ناوەرۆکی ئەو حەڕەکەتە ئەو ستڕاتێژی ئەساسیەی کە ئەو کەسانەی کە ئەوە بە کار دێنن دێتە دەرێ، بەڵام لێرە دا یەک شت هەیە ئەویش ئەوەیە بۆ ئەوەی کە حەڕەکەتێکی کۆمەڵایەتی تازە سەربکەوێ پێویست بەوە بوو کە لە پێشدا ئەو کەسانە مەیدانی وێژیاکی یانی مەیدانی فەرهەنگییان گرتبایە. لێرە دا ئێمە دێینە سەر ئیسلاح تەڵەبان . یەکێک لە تایبەتمەندییەکانی ئیسلاح تەڵەبان ئەوە بوو کە وەختێکی هاتن بوون بە ئۆپۆزیسیۆنی نێو ڕێژیمی ئەوانە مەیدانی وێژیاکی ئۆپۆزیسیۆنیان گرت بەڵام تا ڕادەیەک ئەوەیان کرد چونکە ئەگەر دیقەت بکەین لەوی ڕۆژێوە کە ئیسلاحات لە ئێرانێ پەیدا بووە هەتا ئەمڕۆ وێژیاک یانی دیسکۆرسی ئۆپۆزیسیۆنی ئیسلاحات هەمیشە لە چوارچێوەیەکی وێژیاکی دا بووە کە حدوود و سنوورەکەی ویلایەتی فەقیه دایناوە.\nیانی سیستمی نەبردووەتە ژێر پرسیار\nوەلی: نەخێر ئەسڵەن. ئیسلاحات هەتا ئێستا هەرچەندێکیش باسی ڕادیکاڵیان کرد بێ نەیانتوانیوە لە حدود و سنووری دیسکۆرسی ، لە مەیدانێکی گوتاری دا کە سنوورەکەی چەمکی ویلایەتی فەقیه موشەخەسی کردووە لەوێدا کاریان کردووە و نیشانەشی ئەوەیە کە ڕادیکاڵیزمی ئەوانە هەمیشە دیوارێک سەد بووە لە پێشی . ڕادیکالیزمەکەیان ئەوە بووە کە قانوونی ئەساسی دەبێ بەڕێوە بچێ بەڵام چەمکی ئەساسی قانوونی بنچینەیی کە لە سەر ڕا دایان ڕشتەوە چ بوو ئەوەش قودرەتی موتڵەقەی وەلی فەقیه بوو.\nئێستا بێینە سەر لایەنێکی دیکە. زۆر لە چاوەدێرانی ئەو ڕووداو و سەرهەڵدانانە لەو پێوەندییە دا باسی دەوری تێکنۆلۆژی مێدیایی نوێ دەکەن. بە تایبەتی باسی ئەوە دەکرێ لە ئێران نزیکەی ٤٠ میلیۆن نەفەر تێلێگرام بە کار دەهێنن و تەنانەت کەسانێکی زۆر کە لە تێلێگرام دا بەشداریان کردووە و لەو مێدیۆمە کەلکیان وەرگرتووە بۆ دابین کردنی ژیانیان بووە، بۆ فرۆشتنی بەرهەمەکانیان بووە. یانی ئەوە چۆن دەکرێ لێک بدرێتەوە لە ڕوانگەی کۆمەڵناسییەوە؟\nوەلی: بە باوەڕی من ئەوە ئەلئانەکە نیشان دەدا کە تێکنۆلۆژی تازە حدوود و سنوور و عەرسە و مەیدانی چالاکی سیاسی گۆڕیوە. بەو مەعنایەی ئەگەر لە ڕوانگەی ئەدەبییەوە تەماشای بکەین تێکنۆلۆژی مێدیایی سنووری نێوان واقع و مەجازی شکاندووە. ئەو سنوورە نەماوە. ئەوەیکە بە تەلەفوون و بە ئیترنێت و ئانڵاین و ئەوانە دەکرێ ئەوە دە حەقیقەتدا درێژایی ئەو مەیدانەیە کە شەڕەکەی تێدا دەکرێ. یانی شەڕی سیاسی تەنانەت مومکینە کوشتاری تێدا بکرێ ، بەڵام ئەوە بۆ خۆی شتێک نیشان دەدا کە تێکنۆلۆژی باعیس بووە کە ماهییەتی دەستەڵاتی سیاسی بگۆڕدرێ. ئەوە زۆر گرینگە لە ڕووی ستڕاتێژیکەوە، هەم بۆ حیزبەکان و هەم بۆ تاکوتەرا. ئێمە ئێستا لە سیستمێکدا کار دەکەین کە دەوێدا دنیای مەجازی و ئەوانە بووەتە درێژەی مەنتقی دنیای کۆنکریت و مادی سیاسەتێ.\nدەزانین لەبەر ئەوەی لە جوغرافیای ئێراندا ، لە سیستمی حاکمییەتی ئێراندا ئیجازە نەدراوە بە ئۆپۆزیسیۆن ، بەشێکی زۆر لەو هێزانەی کە جۆرێکی دیکە بیر دەکەنەوە لەگەڵ سیستم نین مەجبوور بوون موهاجەرەت بکەن بێنە دەرەوەی ووڵات و دەزانین کە کامیونیتی ئێرانی لە زۆر لە ووڵاتانی دنیا دا پەرتەوازە بوون و بڵاو بوونەتەوە. پێت وایە ئەو سیستمە نوێیەی تێکنۆلۆژی دەتوانێ ئەو مەودا جوغرافیاییە لە ناو بەرێ؟ یان بە کردەوە لە بەینی بردووە؟\nوەلی: بەڵێ، بە باوەڕی من تا حەدێکی زۆر. بەڵێ وای لێ هاتووە دروستە. ئەلئان ئەو وەزعەی قیاس بکەن لەگەڵ ساڵی ١٣٥٧ ( ٧٩ – ١٩٧٨). ئەو دەمی تێکنۆلۆژی لە حەدی نەوار ( کاسێت) دا بوو ، لە حەدی ئەخباری ڕادیۆی دا بوو. ئەو دەمی موئەسیر بوو . ئایەتوڵا خومەینی لە پاریسێ دادەنیشت و بە کاسێت پێوەندی دەگرت، ئێستا زۆر لەو زەمانی بەرفرەوانتر بووە . مەودا کورتتر بووەتەوە. یەک شتی سەرەکی هەیە کە دێتە گۆڕێ ، ئەو فەزایە ، ئەمن فەزای هەم بە مانای مەکان و هەم بە مانای زەمان بە کار دەبەم ئەو فەزایەی کە خەباتی سیاسی تێدا دەکرێ ، لە پێشدا ئیدێئۆلۆژییەکی تایبەتی خۆی هەبوو ، ئیدێئۆلۆژی سپەیس بۆ سیاسەتێ. بۆ وێنە بازار ، دروستە مێعماری بازاڕی جوورێک بوو کە ئەو بازاڕە بۆخۆی هەم ئاهەنگییەکی دەهێنا پێشێ ، بازاڕی سەربەستە ، هەمیشە مەرکەزێک بوو . بەڵام پاشان کە ئەوەیان کردەوە بوو بە دووکان و مەغازەی سەر خەیابان مەرکەزەکەش بەر بڵاو بووەوە. بۆیە ئەو ئیدێئۆلۆژی سپەیس ی کە ئێستا هاتووەتە پێشێ ، ئەو ئیدێئۆلۆژییە زۆر گرینگە لە پێوەندی لەگەڵ فەزای مەجازیدا کە هەیە یانی ئینترنێت و ئەوانە. بە باوەرێ من ئەوە هەر گۆڕانی جوغرافیا نییە بەلکوو گۆڕانی ئەو پێوەندییە ئیدێئۆلۆژیکانەیە کە جوغرافیا و فەزا دەیدا بە قودرەتی سیاسی ، ئەوانیش گۆڕاون. ئەلئانەکە شێوەی سەرکوتکردنی ئەوانەش گۆڕاوە بۆ وێنە بڕوانە ئێستا چۆن ' بەسیج ' دەجووڵێتەوە و ئەو ئامرازانەی بەکاریان دەهێنن چۆنە؟ بەڵام لە هەمان کاتدا نیشان دەدا هەرچەند ئەوان دەتوانن ئەو شتانە بکەن ، بەڵام لەو چەند حەفتەیەی بەفرانبار دا یەک شت بە تەواوی مەعلوومە ڕێژیم نەک هەر کۆنتڕۆڵ و سەروەری فەزای مەجازی بەڵکوو کۆنتڕۆڵ و سەروەری فەزای دیسکۆرسی ( وێژیاکی ) شی لە دەست دا. بەو مەعنایەی کە شتێکی تازەی پێ نییە. ئێستا تەماشا بکە سەرۆکایەتی جمهووری ئیسلامی چۆن باسی ئەمریکا ، ئیسرائیل دەکا ، چۆن بە موجاهیدین و ئەوانە دەڵێن ئەوانە نۆکەری بێگانەن. ئەو دیسکۆرسە یەک شت دەگەیێنێ ئەویش ئەوەیە کە فکرێکی ستڕاتێژیک لە ناو رێژیمی دا نییە کە ئەوەی شی بکاتەوە، تەحلیل بکا. بێ ئەوەی شی بکاتەوە بۆخۆی شتێکی لەوەی دەر بێنێ کە بتوانێ بە خەڵکی نیشان بدا. بۆیە ئەوە دەری دەخا کە هەر چەندێکی کە ئەوە بەردەوام بێ ڕێژیم هیچ ڕێگایەکی نییە چونکە سەروەری مەیدانی دیسکۆرسی لە دەست داوە ، بە تایبەتی وەختێکی هەمیشە لە وەسیلەی ئیسلاح تەڵەبان کەلکی وەردەگرت.\nئێستا هێندێک بێینە سەر هەڵوێستی هەمبەرانی ڕێژیمی جمهووری ئیسلامی لە کولییەتی خۆیدا . بەر لەوەی ئەو حەرەکەتانە دەست پێ بکەن لە شاری برووکسێل ' پلاتفۆرمی دێمۆکڕاتیکی بزووتنەوەکانی گەلانی ئێران' کۆنفڕانسێکی نیو ڕۆژەی ڕێک دەخا کە تێیدا بەڕێزت باسی وەزعی نەتەوەی کورد لە ئێران دەکەی. چەند کەسی دیکەش هەر یەکەی باسی بارودۆخی نەتەوەکانی دیکە دەکەن. بە گشتی ئەگەر تەماشای بکەین دیسان لە بەرەکەتی تێکنۆلۆژی تازە و ئەو پلاتفۆرمانەی لە سەر تۆڕی ئینترنێت پێک دێن بە گشتی ئێمە مەیلی یەکایەتی دەبینین . بە گشتی نرخاندنی ئێوە لەو بارەیەوە چییە و دوایە دێینە سەر کاردانەوەی ئەو ڕووداوانە لە سەر ئاستی جیهانی.\nوەلی: بە باوەڕی من ئەو وەزعەی کە لە ئێرانێ هاتووەتە پێشێ هەلومەرجێکی زۆر حەساسی بۆ کوردان و هەر وەها بۆ ئێتنیکەکان و نەتەوەکانی دیکەی ئێران پێک هێناوە. ئێستا ئەمن شەخسەن بەو نەتیجەی گەیشتووم مەسەلەی تورکیاش لە چەند ساڵی ڕابردوو دا ئەوەی نیشان دەدا ، ئەو هێزانەی کە لە ناو کۆمەڵگە ئێتنیکی، قەومی یان نەتەوەییەکاندا کار دەکەن ئەوانە ئەگەر سیاسەتەکەیان و ئامانجەکەیان مەحدوود و سنووردار بێ بە کۆمەڵگەی خۆیان سەر ناکەون .ئەوانە وەختێکی سەر دەکەون بتوانن ووتارێک و سیاسەتێک و ستڕاتێژییەکیان هەبێ کە بتوانن ئەو دیوارانە وئەو سنوورانەی ئێتنیک بشکێنن بچنە پێشێ وەکوو ئەو کارەی کە هەدەپە لە تورکیا کردی. وەزعێکی پێک هێنا کە ناچار بوون قەبووڵی بکەن. لە بەر ئەوە دێینە سەر ئەوەی کە ئەو ئێتنیکانە، ئەو کۆمەڵگەیانە ، هەرچۆنێکی ناویان بێنین ئەوانە بە تەنێ ناتوانن مووەفەق بن دەبێ بەرەیەکی فراوانتر ساز کەن و ئەوە ئێستا خەتە ئەساسییەکانی مەیدانی سیاسی گۆڕاوە. ئیمکانی ئیتیلاف لەگەڵ ئیسلاح تەڵەبان یان ئەو گرووپانەی کە دیسکۆرسیان وەک ئیسلاح تەڵەبانە بە باوەڕی من کاری کوردان ناگەیێنێتە جێگایەکی چون ئەگەر هەدەف ئیجرای قانوونی ئەساسی بێ ، ئەو قانوونی ئەساسییە شتێکی هێندە گرینگی نییە بیدا بە کوردان یا بیدا بە تورکان یا بە بەلووچان. دەبێ لە چوارچێوەی ڕادیکاڵتری کە ئەلئان هاتووەتە پێشێ و ئەگەر ئەوە بەردەوام بێ ، کە مەیدانی سیاسی ڕادیکاڵتر بێ دەبێ هێزە کوردییەکان دە چوار چێوەی ئەو ڕادیکاڵیزمە تازەیە دا لە موئتەلیفی تازە بگەڕێن. یەک ئەوەی کە لە موئتەلیفی تازە دەگەڕێن و دووەمیش ئەوەیە کە دەبێ گوتارەکەیان ، ستڕاتێژییەکەیان جوورێک بێ لە هەمان کاتدا کە دەتوانێ ووڵامی مەسەلەکانی کوردی لە جێدا ئی کۆمەڵگەی کوردستان بداتەوە بتوانێ جەزابییەتی هەبێ بۆ ئەو کەسانەی کە لە تاران و شیراز و ئەوانەش. یانی لێی نەترسێن موتەحیدێکی تێدا ببینن.\nنموونەی ئاوا لە دەرەوەی سنووری ئێران هەیە بۆ وێنە لە ڕۆژئاوا.\nوەلی: دەقیقەن . دەبێ ئەو وەزعە بێتە پێشێ ، دەبێ ئەو سنوورە بشکێ. مەسەلەی ئەساسی ئەوەیە ئەگەر حیزبێک لە ئێرانێ، حیزبێکی نەتەوەیی یا ئێتنیکی ، ئەگەر ئەوە بتوانێ تا ئەو ڕادەیە سەر بکەوێ کە چینی ناوەندی ئێرانێ کە ئەوان ئەلئان بڕێک زەعیف بوون و خوودی جەماوەری ڕادیکاڵ بووی ئێرانێ باوەڕیان بەوەی هەبێ کە سیاسەتی کوردی یا بەلووچی یا ئی ئازەربایجانی بە مەعنای جیاوازیخوازی نییە - ئەمن کارم بەوەی نییە کە جیاوازیخوازی باشە یان خراپە - بەڵام ئەگەر ئەتۆ دەتەوێ لە موئتەلیفێکی لە مەیدانێکی سیاسی ڕادیکاڵ دا بگەڕێی دەبێ بتوانی ئەو جەماوەری ئێرانێ قانیع بکەی کە هەدەفەکانی کوردان یا بەلووچان ، ئی ئازەربایجانییان ، یان ئی عەڕەبان ئی تورکەمەنان مەعنای دژایەتی لەگەڵ ئەوان نییە.\nبەڵام یەک مەسەلە هەیە لێرە دا ئەویش ئەوەیە لە ڕووی فیزیکییەوە ، یانی لە ڕووی نزیکی و هاو ژینییەوە ئەو مەسەلەی ژیانی هاوبەش و لە ناویەکدا دروست بکا لە ڕاستیدا لە نێوان گەلی کورد و نەتەوەی تورکی ئازەربایجان هەیە لە هێندێک ناوچەی جوغرافیایی دا. ئەو چوارچێوەیە چۆن دەبێ ئاڵوگۆڕی تێدا پێک بێ بە لە بەر چاوگرتنی ئەو بەستێنە گشتییەی کە دەتوانین بیبینین ؟\nوەلی: ئەوەندەی ئەمن لێی دەزانم کوردان لەگەڵ ئازەربایجانییان یا لەگەڵ تورکی ئازەربایجانی نوختەی هاوبەشیان زۆرە بەڵام موشکیلاتیشیان هەیە. ئەوە دەگەڕێتەوە سەر ئەو مەتڵەبەی کە کوردەکان لە گەڵ تورکەکانی ئازەربایجانی و ئەوانیدی چ پڕۆگرامێکیان بۆ خۆیان دەوێ. ئەگەر بێین بڵێین کە هەموویان سیستمێکی فێدراڵییان دەوێ ئەوە لە قسە دا زۆر باشە بەڵام ئەمن شەخسەن باوەڕم بەوەی نییە کە کۆمەڵگەی ئێڕانێ یان بنەمای ئابووری ، سیاسی ئێرانێ ئەوەی هەیە کە دە دڕێژخایەندا بتوانێ سیستمێکی فێدێڕاڵی ڕابگرێ ئەوە عێڕاق نموونەیەتی. بۆ ئەوەی ئەو سیستمە فێدڕالییە هەبێ ئەو سیستمە لە بنەوە دەبێ مێکانیزمێکی هەبێ کە ئەو تێکەڵ بوونە دڵخوازانەیە - ئەوە بە قسەیە واقیعەن دڵخوازانە نییە، هیچ شتێک لە سیاسەت دا دڵخوازانە نییە. هەمیشە پێوەندییەکانی دەستەڵات ئەوە دیاری دەکا. ئەمن کە دێم لە ئیتیلافێکییەوە لەبەر ئەوەیە لە بەرژەوەندی من دایە کە لێی دەچمە دەرێ لە بەرژەوەندیم دا نییە، جا ئەو تێکەڵ بوونە دڵخوازانە نییە ، دەبێ بنەمایەک هەبێ کە لە عەینی حاڵدا تەقازا و ویستەکان و موتالەباتی من لە خۆیدا ڕابگرێ بەڵام ئەو سیستمەش لە بنەوە ڕابگرێ. ئێمە ئەوەمان دیوە. گرینگترین نموونەی ئەمریکا ، کانادا ، ئەڵمان ئەوە ئابوورییەکی زۆر بەهێزی سەرمایەداری ڕای گرتوون یان لە سیستمی شووڕەوی دا لە ڕاستیدا هێزی سیاسی ڕایگرتبوو وەختێکی شەرعییەتی ئیدێئۆلۆژیکی ڕێژیمەکە ڕووخا هێزە نیزامییەکەشی خۆی ڕانەگرت.کە باس دەکەن دەبێ فکری ئەوەی بکەنەوە کە لە چوارچێوەیەکی دا دەتوانن دوو کاران بکەن. یەک ئەوەی کە لە چوارچێوەی ئێرانێ دا سیستمێک بێ کە بتوانێ ووڵامی هێندێک لە ئەسڵە بنەڕەتییەکانی گشتی کە بۆ هەموو دانیشتووانە بداتەوە و لە هەمان کاتدا باوەڕی من ئەوەیە کە لە هەر ناوچە و مەنتیقەیەکدا وەکوو کوردستان ، ئازەربایجان و بەلووچستان هێندێک تایبەتمەندی خۆیان هەیە کە دەبێ لەبەر چاو بگیرێن.\nدیارە وەختمان زۆر نەماوە ئەو بەشەش تەرخان بکەین بۆ هێندێک لایەنی دیکەی پێوەندیدار لەگەڵ ئەو سەرهەڵدانانە لە ئێران . ئەویش ئەوەیە وەک ئێوە باستان کرد باڵی زۆر توندئاژۆی ئوسوول گەرا/ بنچینەگرەکان وەک هەمیشە بە شێوەی نەریتی و ترادیسیۆنێلیش ئەوەیان کردووە. ئەو سەرهەڵدانانەیان بەستەوە بە هێزە دەرەکییەکان ، بە ئەمریکا و بە سی ئای ئێی، تەنانەت باسی باشووری کوردستانیشیان کرد ئەوە لە لایەک، بەڵام لە لایەکی دیکەوە دیتمان لە چوارچێوەی هێندێک لە دەستگا ناونەتەوەییەکاندا بۆ وێنە ئەنجومەنی ئاساییشی نەتەوە یەکگرتووەکان، ئەمریکا بە شێوەیەکی تایبەتی ئەوەی هێنا مەیدانێ و گوتیان پشتیوانی دەکەن لەو سەرهەڵدانانە و تەنانەت گوتیان ئەگەر هێڵی ئینترنێت زیاتر چەتی تێ بخرێ ئامادەن دەرەتانی بە کارهێنانی ئینترنێت بدەن بە شارومەندانی ئێران و دیارە ئەو پێشنیارەی کە ئەمریکا هێنایە گۆڕێ لە لایەن هێندێک لە ووڵاتانی ئوڕووپاییەوە پشتیوانی لێ نەکرا یانی لێرە دا ناکۆکییەک دەبینین لە نێوان سیاسەتی ئیدارەی تڕامپ و هێندێک لە ووڵاتانی ئوڕووپایی نەک هەر لە سەر ئەو مەسەلە تایبەتیەش بەڵکوو لە سەر ئەو ڕێکەوتنەش کە لە سەر بەرنامەی هێزی ناوەکی ئێران کرا. یانی بێ لەبەرچاو گرتنی ئەو ئیدیعایانەی کە ئێران دەیکا بەڕێزت ئەو موداخەلە و ئەو بۆچوونانەی ئەمرێکا چۆن دەبینی ؟\nوەلی: بە باوەڕی من بۆچوونەکانی ئەمریکایە جۆرێک تەشەدود یان ناکۆکی سیاسی تێدایە. ئەوەی دەتوانین لە سیاسەتی ئیسرائیلیش دا ببینین . سیاسەتەکەیان لە سەر بنەمای پڕێنسیپ نییە، ئەگەر مەسەلەیەک لە بەرژەوەندییان دا بێ قبووڵی دەکەن و ئەگەر لە بەرژەوەندییاندا نەبێ عەینی مەسەلەی ڕەد دەکەنەوە. ئوڕووپا دە چوارچێوەیەکی درێژخایەنتر دا چاو لە ئێرانێ دەکا تا ئەمریکا. بە باوەڕی من ئوڕووپاییەکان موشکیلەیان ئەوەیە کە ئەگەر ئەو ڕێژیمە لە ئێرانێ هەڵگیرا کێ لە جێگای دادەنیشێ ؟ کێ دەتوانێ ئەوێ کۆنتڕۆڵ بکا. دروستە بنەمای کۆمەڵایەتی و بنەمای چینایەتی و وەزعی فەرهەنگی سیاسی ئێران لەگەڵ سووریا و لەگەڵ ئەفغانستان فەرقی هەیە بەڵام ئەو فەرقەش تا حەدێکی دەتوانێ بچێتە پێشێ. ئوڕووپاییان دەلێن ئەگەر ئەو ڕێژیمە هەڵبگیرێ چ لە جێگای دادەندرێ. لێرە دا ئوڕووپاییان ئەو کارەی دەکەن کە هەمیشە کۆنسێرڤاتیڤان کردوویانە یانی ئەمنییەت بۆ ئەوان لە دێمۆکڕاسی گرینگترە. ئەمریکاش هەمیشە بە شێوەیەکی سوننەتی ئەوەی لە میسرێ کردووە، لە ووڵاتە عەڕەبییەکان کردوویەتی. ئەمریکا ئەگەر ئەلئان دەڵێ ئازادی و دێمۆکڕاسی گرینگترە لە ئەمنییەت فکری ئەوەی کە لە ئێرانێ چ دادەندرێ، بەباوەڕی من جوورێک ئەوەی کە پێی دەڵێن هەلپەرستی تێدایە. هەلپەرستییەکەشی ئەوەیە کە هەتا ئێستا دیاریی ناکا کە دەیەوێ لە چ ئۆپۆزیسیۆنێکی پشتیوانی بکا دەیەوێ ناوی خۆی لە سەر کام ئۆپۆزیسیۆن دابنێ چ ئۆپۆزیسیۆنێکە دەیەوێ شەرعییەتی بداتێ؟ ئەوە زۆر گرینگە و لە جێدا دەگەڕێتەوە سەر ئەوەیکە بە باوەڕی من لە زەمانی ڕووخانی ڕێژیمی شاوە لە ئێرانێ ئەمریکا سیاسەتێکی درێژ خایەنی ستراتێژیکی سەبارەت بە ئێران نەبووە. هەمیشە زۆرتر سیاسەتێکی کار و کاردانەویی هەبووە لە ئاست ئێران ئێستاش سەرەڕای ئەوەی کە دەڵێ واقیعەن سیاسەتێکی درێژخایەنی یەکگرتووی بۆ ئێران دانەناوە و ئەوەی کە دەڵێ لە هەلومەرجی ئێستای ئێران دا دێمۆکڕاسی لە ئەمنییەت گرینگترە ئەوە هەدەفێکی باشە، وەختێکی لە بیرمانە ئەگەر ' بەهاری عەڕەب ' یش قەوما دیپڵۆماتێکی گەورەی ئەمریکایی گوتی بە داخەوە ئێمە لە جێگای وەکوو میسرێ یا لە جێگای وەکوو توونس هەمیشە بۆ ئێمە ئەمنییەت گرینگتر بوو لە ئازادی و دێمۆکڕاسی. و ئەلئان ئەوەی کە دەڵێن لە ئێرانێ دەبێ بکرێ ئەوە تەنیا بە قسە و جریوە ( تویت)ی جەنابی تڕامپی ناکرێ ، ئەوە دەبێ ستڕاتێژییەکی چالاکی لە پشت بێ ، ئەو ستراتێژییە چالاکە بتوانێ ئۆپۆزیسیۆنێکی دیاریی بکا ، مەیدانێکی عەمەل دیاریی بکا کە خەڵک بزانن چ دەقەومێ و کێ دێ و کێ دەروا؟ بەڵام ئێستا بەشێکی زۆری چینی ناوەندی ئێرانێ بە تایبەتی ئەو بورژوازییەی ڕانت خۆر کە تەنانەت ئێستا لە کوردستانیش بڵاو بووەتەوە ئێمە دەیبینین ئەوە لە گۆڕانکاری ڕادیکاڵ دەترسێ.\nمامۆستا دیارە بە شێوەیەکی نەریتی بو وێنە جەنابت وەکوو ئاکادێمیکێک تەسەور وایە وەختێک جەنابت ڕەخنەیەکی کۆمەڵایەتی دەگری باسی وەزعێک دەکەی و تێی دەخوێنییەوە پێشنیاریش دەبێ بدەی. لە حالێکدا لەوانەیە لە کۆمەڵگە نەریتییەکاندا بە تایبەتی کە بنەما دێمۆکڕاتیکەکان بە تەواوی جێگای خۆیان نەکردووەتەوە، تەقسیمی کاریش بەو شێوەیە دیاری نەکرابێ بۆ وێنە لە ووڵاتێک کە بنەماکانی دێمۆکڕاسی جێگیر بووبێ جیاوازی ڕۆڵی سیاسەتمەدارێک، پارتییەکی سیاسی لە ڕووناکبیرێک هێندێک ئاشکرایە. لەو پێوەندییە دا بە لەبەر چاوگرتنی چوارچێوەی جوغرافیایی و ئەوەی کە لە فەرهەنگی ئێرانێ دا بە گشتی هەیە و لە فەرهەنگی کوردی و نەتەوە و ئێتنیکەکانی دیکە ، ئەگەر بۆ وێنە کوردێک، ئازەربایجانییەک یان بەلووچێک یان عەڕەبێک ڕوو دە جەنابت بکا وەکوو ئاکادێمیسیەنێک جەنابت ڕێگە حەلت چییە، چ پێشنیار دەکەی؟ خەڵک چ بکەن ؟\nوەلی: بە باوەڕی من ئەو وەزعەی کە لە ئێرانێ هاتووەتە پێشێ نیشان دەدا کە چارەنووسی ڕێژیمی ئێرانێ لە شارەکاندا دیاری دەکرێ. بۆ ئەوەی بۆ سازمانەکان و حیزبە سیاسییەکان و تەنانەت بۆ تاکوتەرایان دوو شت زۆر گرینگە بە باوەڕی من دەبێ ئەهەمییەتێکی زۆر گەورە بدەن بە بەرهەمهێنانی فکری ڕادێکاڵ. دووەمیش ئەوەیە کە دەبێ دەست پێ بکەن بنەمایەکی بەرفرەوان بۆ ڕێکخراوی مەدەنی لە ئێرانێ ساز بکەن. ئەلئان هەرچی ئێمە بەرەو پێشەوە دەچین دروستە لێرە شەڕە و گوللەی داوێن، ئەوە وایە بەڵام ئەوەیکە ڕۆژ بە ڕۆژ ئەهەمییەتی زیاتر دەبێ ئەوەیکە ئەو هێزە دەیباتەوە کە بتوانێ مەیدانی فەرهەنگی ، مەیدانی کۆمەڵایەتی کۆمەڵگەی مەدەنی ، ئەو جێگایانەی ستڕاتێژیکی وانە لە کۆنتڕۆڵی خۆی دا بگرێ. لە بەر ئەوە بە باوەڕی من تەئکیدێکی زۆر گەورە دەبێ بدرێ بە ئەنتەلێجێنسیای ڕادیکاڵ، ئەوان فکری تەولید دەکەن. ئێمە حیزبمان هەیە سی ساڵە بە ئەندازەی یەک میلی گڕەمیش فکری تەولید نەکردووە، هەر قسەکانی سی ساڵ لەوە پێش دووپاتە دەکاتەوە. ئەوە نابێتە هیچ . ئێستا ئەو هیزە دەتوانێ بۆ وێنە لە کوردستانێ پێش ئەوەی کە کۆنتڕۆڵی سیاسی ناوەندە ستڕاتێژیکەکان وەدەست بخا دەبێ لە پێشدا سوڵتەی فەرهەنگی و کۆمەڵایەتی خۆی دابمەزرێنێ. ئەوە شەرتی ئەساسییە ئەگەر بییەوێ بەرەو فکرێکی ستڕاتێژیک بۆ وەی دابمەزرێنێ کە هێژێمۆنی هەبێ لەوێ. بۆیەش ئەمن لێرە باسی هێژێمۆنی دەکەم ، هێژێمۆنی لەگەڵ سوڵتەی فەرقی هەیە. سوڵتە هەمیشە بە زەخت دادەندرێ بەڵام هێژێمۆنی، کاری فکری، کاری فەرهەنگی ، کاری کۆمەڵایەتی لەوانەش گەورەتر کاری فکری تێۆریکی دەوێ بۆ هەڵسەنگاندنی ئەوەی کە هەمانە و ئەوەی دەبێ ببێ.\nپێت وا هەیە ڕێژیم دەتوانێ ئەو قەیرانییەی حاکمییەت جێ بە جێ کا؟\nوەلی : بە باوەڕی من نا. هەڵبەت یەک شت هەیە هیچ ڕێژیمێک بۆ خۆی ناڕووخێ، ڕێژیمی دەبێ بڕووخێنن. تەنانەت ئەوەی کە دەڵێن فڵان ڕێژیم لە ناوەرۆکی خۆیدا فاسید بوو کەوت وا نییە، دیسان دەبێ سەبەبێک هەبێ. ئەو ڕێژیمە لە ناوەرۆکی خۆیدا تووشی ئەو فەسادی سیاسی و ئابووری بووە، ئەو ڕێژیمە فکری ستڕاتێژیکی لە دەست داوە ، ئەو ڕێژیمە کۆنتڕۆڵی حەوزەی دیسکۆرسی لە دەست داوە. ئیسلاح تەڵەبان فاشیل بوون . ئیمکانی ئەوەی کە لە سەر بنەمای چوارچێوەی پێشتر دا بتوانن خۆیان ساز بکەنەوە زۆر کەمە. بەڵام ئەوانە هەمووی بە جێگای خۆی ؛ ئایا ئۆپۆزیسیۆنێکی فەعال دەبێ کە بتوانێ ئەو مەیدانەی کە لە زەعفەکانی ئەمڕۆی حکوومەتەوە هاتووەتە پێشێ ، ئەو مەیدانەی بێنێتە ژێر سەیتەرە و کۆنتڕۆڵی خۆی و ئەو ڕێژیمەی بخا؟ ئەوە بە باوەڕی من مەسەلەیەکی ستڕاتێژیکە.\nزۆر سپاست دەکەم بەڕێز عەباس وەلی زۆر سپاس بۆ بەشداریت لە بەرنامەی ڕاوێژ دا.\nوەلی: سپاست دەکەم\nتێبینی: ئەم وتووێژە بۆ بەرنامەی 'ڕاوێژ 'ی تێلێڤیزیۆنی ستێرک پێشتر ئاستە کرا بوو و لە یەکشەمە شەو ٢٢-ی ئاوریلی ٢٠١٨ بڵاو کراوەتەوە. دەتوانن لە تۆڕی کۆمەڵایەتی فەیس بووک و لە یووتیوبی بەرنامەی ' ڕاوێژ' دا ڤیدێئۆی ئەم بەرنامەیە تەماشا بکەن.\nیادێک لە تێکۆشەری بەوەج شەهید قەرەنی کەریمی\nڤایرۆسی كڕۆنا و خۆبەڕێوبەری جەماوەریی ڕۆژھەڵاتی كوردستان


حه‌وت و هه‌شت…….هه‌ژێن – Denegkan\nحه‌وت و هه‌شت…….هه‌ژێن\nbyهه‌ژین\tApril 3, 2009\tچیرۆک\nحه‌وت و هه‌شت*\nشوێن: سه‌رشه‌قامێك ( جار جاره ده‌نگی ئۆتۆمۆبێل، هاواری عه‌ره‌بانه‌چی و مناڵانی ده‌سفرۆش). له لای ڕاسته‌وه مێزیك، کچێکی جوان، پۆشاکی جۆری پوله‌که‌یی زه‌ردی کوردی پۆشیوه، جامه‌دانییه‌کی سوور له پشت سه‌ری هه‌ڵاواسراوه و به سپی له سه‌ری نووسراوه "ئۆتۆنۆمی ….". له‌لای چه‌په‌وه میزێك، کچێکی باریك ئه‌ندام، پۆشاکی له جۆری ڕیشی مامه‌ی پۆشیوه و پشتوێنێکی سه‌قزی له که‌مه‌ری به‌ستووه، جامه‌دانییه‌کی سه‌وز له پشت سه‌ری هه‌ڵواسراوه و له ناوه‌ڕاستیدا به سوور نوسراوه " مافی چاره‌ی خونووس…".\nپیاوێکی ته‌مه‌ن مامناوه‌ندی، سه‌ر و ڕیشی ماشوبرنجی، پۆشاکێکی کۆنه و دڕاو پۆشیوه، له کچه پۆشاك زه‌رده‌که نزیك ده‌بێته‌وه و به وردی سه‌رنجی کچه‌که ده‌دات و له‌به‌ر خۆیه‌وه ده‌دوێت:\nڕێبواره‌که: ئای که پۆشاکه‌که‌ی چه‌نده جوانه، ئاخۆ گه‌ر مژده بیان پۆشێت، چه‌ندی لێ بوه‌شێته‌وه وچه‌ند خانومان بێت؟ ئه‌ویش وه‌ك هاوه‌ڵه‌کانی له ئاهه‌نگه‌کانی فێرگه‌دا خۆی بڕازێنێت، ئای له‌م ڕۆژگاره لۆ هه‌مووان ناتوانن پۆشاکی جوانیان هه‌بێت؟ ( له پڕ ده‌نگێکی ناسك دایده‌چڵه‌کێنێت)\nکچه‌که به‌رگ زه‌رده‌که: مامۆستا، یاخوا به‌خێر بێیت، هاتووی ده‌نگ به لیستی خۆت بده‌ی، لیستی زه‌رد لیستی برسییان، ده‌نگ به ئاشتی بده!\nڕێبواره‌که: (وه‌ك ئه‌وه‌ی که گوێی له قسه‌کانی کچه‌که نه‌بووبێت، له‌به‌ر خۆیه‌وه) ئای له‌م داستانه چه‌نده کۆنه، وا ده‌زانێت، که نه‌م بیستووه! (ڕوو له کچه‌که ده‌پرسێت) بابت کاری چییه؟\nکچه‌که: به‌ڕێوه‌به‌ری شاره‌وانییه، پیشمه‌رگه‌ی ئه‌یلووله!\nڕێبواره‌که: (به توانجه‌وه) ئا.. ده‌یناسم، چاکی ده‌ناسم چ قاره‌مانێکه. کاتی خۆی پاش حه‌فتاکان لای من پیشمه‌رگه بوو، کاڵا شایسته‌ی باڵا، ئم … ئم…\nکچه‌که: ده‌ی که‌واته هاتووی ده‌نگ به پارتی خۆت بده‌ی؟\nڕێبواره‌که: نا کچی خۆم، به هه‌ڵه‌دا چوویت، من کۆنه مسته‌شار نیم، خوا بازارتان بدات.\n(پاش که‌مێك ئه‌وجار به‌ره‌و کچه به‌رگ سه‌وزه‌که ده‌ڕوات و زۆر سه‌رنجی راده‌کێشێت، له‌به‌ر خۆیه‌وه:\n– نا ئه‌مه‌یان جوانتره، ئه‌و پشتوێنه کاتێ که خاتوون ده‌زگیرانم بوو، داوای لێ کردم و وتی "توخوا جه‌مال بۆم بکڕه". منیش وتم: کچێ ئاخر به چی؟ نیمه، مه‌گه‌ر خۆم بفرۆشم". ئای خاتوونه‌که‌م زۆر ده‌ترسم ئه‌و ئاواته به‌ریته ژێر گڵ، به‌ڵام نا، بروا ناکه‌م تاسه‌ر دونیا هه‌روا بێت. ئه‌م شه‌وه‌زه‌نگه‌ی برسییه‌کان، هه‌ر ده‌بێت کۆتاییه‌کی هه‌بێت. دڵنیام له‌ته‌ك گزنگی ئه‌و به‌یانه، ئه‌م چارشێوه ڕه‌شه‌ی سه‌روه‌ران له‌سه‌ر بیر و هۆشی مرۆڤایه‌تی لا ده‌درێت. خاتوونه‌که‌م ئه‌گه‌ر من و تۆش نه‌یبینین، ئه‌وا دڵنیام که نه‌وه‌کانمان ده‌یبینین.\nکچه پۆشاك سه‌وزه‌که: به‌خێر بێیت خاره گیان، دیاره خه‌رکی زه‌حمه‌تکێش، خاوه‌نی خۆی ده‌ناسیتن. ( به په‌نجه کێشان بۆ کچه پۆشاك زه‌رده‌که) کۆنه‌په‌رست و به‌کرێگیراون. ئاغا و ئاغاوات له خۆ ده‌گرن. ناوی به‌ڕێزتان چی بوو؟ به دڵنیاییه‌وه پاش ئه‌مه یارمه‌تیتان ده‌درێت و سه‌ره‌نجامه‌که‌ی به‌دڵی ئه‌نگۆ ده‌بیتن!\nڕێبواره‌که: به‌ته‌مان چی لۆ ئێمه بکه‌ن؟\nکچه‌که: کوردستان ڕزگار ده‌که‌ین، کارگه‌ران ده‌خه‌ینه‌وه گه‌ڕ، گونده‌کان ئاوه‌دان ده‌که‌ینه‌وه، بارزگانی له‌ته‌ك ده‌رودراوسێیان و موچه دواکه‌وتووه‌کانیش ده‌درێنه‌وه!\nڕێبواره‌که: واته بۆ من هیچ.\nکچه‌که: چۆن هیچ، لۆ ئه‌وانه هیچن؟\nڕێبواره‌که: ئه‌وه‌ی تۆ وتت، هیچی لۆ ئێمه نییه، به‌ڵکو لۆ بازرگان و خاوه‌نکار و خاوه‌نزه‌وییه‌کانه. کاتی خۆشی که به‌عس فه‌رمانڕه‌وا بوو، بارزگانی هه‌بوو، کارگه‌کان له‌گه‌ڕدا بوون، ولات ئاوه‌دان بوو، موچه هه‌بوو، به‌ڵام مناڵه‌کانی ئێمه هه‌ر له ژیان بێبه‌ش بوون!\nکچه‌که: خاره وه‌ره تاقی بکه‌ره‌وه، بزانه هه‌ر وایه، چۆن له خۆته‌وه ئه‌و بڕیار بۆ سبه‌ی ده‌ده‌ی؟\nڕێبواره‌که: نا کچی خاره‌ی، له سه‌رده‌می باپیرانمانه‌وه تا ئێستا هه‌ر تاقیده‌که‌ینه‌وه، یه‌ك له یه‌ك خراپتر، هه‌مووان زالووئاسا له گه‌رووی مار و مندارماندا ئاوسان. به‌ڵام ئێمه ڕه‌نگ زه‌ردتر و برسیتر بووین. کچم ئه‌و قسانه لۆ گێل و نه‌فامان به‌جێژن، خوا ڕزقتان بدات.\n(له‌م کاته‌دا عه‌ره‌بانه‌چییه‌ك به‌ده‌م ڕاکێشانی ئه‌ره‌بانه‌که‌یه‌وه تێده‌په‌ڕێت)\nئه‌ره‌بانه‌چی: وه‌ره خاره گیان، وه‌ره لۆ سرقی جوان، سرقی قودسی کوردستان، لۆ نیوه‌ڕۆی ئه‌م به‌هاره، له‌گه‌ر پیازه‌ته‌ڕه‌ی، خواردنی خه‌رکی هه‌ژاره. ئای که چه‌ند خۆشه …..\n(له کاته‌دا کچه سه‌وزپۆشه‌که چه‌پڵه‌یه‌کی بۆ لێده‌دات و قسه‌که‌ی پێ ده‌برێت)\nڕێبواره‌که: کوڕم مه‌لا …. فتوای داوه، سرقی قودس حه‌رامه، چونکه جوله‌که تێیدا ده‌سه‌ڵاتداره!\nئه‌ره‌بانه‌چی: خاره، جوله‌که‌ی چی، که‌رکوکی قودسی کوردستان.\nڕێبواره‌که: ببوره کوڕم، وام زانی سرقی قودسه‌که‌ی تر ده‌رێیت، بروابکه برنج و ڕۆنمان نییه، تا بیکه‌ینه دۆرمه، خۆزگه به‌وه‌ی که ده‌یخواتن.\nئه‌ره‌بانه‌چی: وام زانی هه‌ر ئێمه بێ برنج و ڕۆنین، هه‌ی! (ئه‌ره‌بانه‌چییه‌که به وردی سه‌رنجێکی کچه‌که ده‌دات و ئاهێك هه‌ڵده‌کێشێت، له پر ده‌نگی ئه‌ره‌بانه‌چییه‌کی تر ڕای ده‌چڵه‌کێنێت)\nئه‌ره‌بانه‌چی دووه‌م: گندۆره، گندۆره‌ی ئێرانێ، شیرینه وه‌کی شه‌کری. وه‌ره خاره بیرت نه‌چی، لۆ منداره‌کانت ئه‌و شه‌مامه جوانه‌ی (به لاچاوێك سه‌ریری کچه زه‌ردپۆشه‌که ده‌کات) هه‌ر ده‌رێی گێمه‌ڕه، ئای چه‌نده نه‌رم و خۆشه. (ڕوو له ئه‌ره‌بانه‌چی یه‌که‌م) خۆت لاده حه‌لۆ، با ده‌رکه‌وێت مانگی چوارده!\nئه‌ره‌بانه‌چی یه‌که‌م: باشه هه‌تیم خۆ نه‌تکڕیوه! (تێده‌په‌ڕێ)\nئه‌ره‌بانه‌چی دووه‌م: ده‌ی خاره لێم بکڕه،گوندۆره‌ی ئیرانێ، خۆزگه‌م به‌وه‌ی ده‌یخواتن.\nڕێبواره‌که: خاره گیان، منداره‌کانم له به‌دخۆراکیدا تووشی سکچوون بوون، گوندۆره خراپه بۆیان.\nئه‌ره‌بانه‌چی: ئاخر خاره، هی ئێرانه، بۆ سکچوون، باشترین ده‌رمانه. گوێم له ته‌له‌فزیۆنی «گوران» بوو، وتی "له‌به‌ر ئه‌وه‌ی که له نه‌خۆشخانه‌کاندا داووده‌رمان نییه، بۆ سکچوون گوندۆره بخۆن، باشترین ده‌رمانه”، به‌تامه، نه‌رمه، شیرینه، شیرین!\nڕێبواره‌که: ها.. ها..ها(به‌ده‌نگێکی به‌رز) کوڕی خۆم، خه‌تای تۆ نییه، دونیاکه پێچه‌وانه‌یه، بۆیه ژه‌هری ماریش ده‌بێته هه‌توان. ته‌مه‌ڵ و ته‌وه‌زه‌ڵ پۆشته و ئێمه‌ش برسی و بێ سه‌رپه‌نا.\n(ڕێبواره‌که ملی رێ ده‌گرێ و ئه‌ره‌بانه‌چییه‌که هاوار ده‌کات ..\n– وه‌رن لۆ گندۆره‌ی، خڕه، نه‌رمه، شیرینه، خۆ حه‌رام نه‌کرایه، ئای که خۆشه، لۆی بمرم!\n* پێشتر به‌ناوی دوو تاکی یه‌ك جووت پیڵاو، بڵاو بووه‌ته‌وه، له‌به‌ر ئه‌وه‌ی که پێڵاو لای خه‌ڵکی کورد واتای نیگه‌تیڤی هه‌یه و ناڕۆشنی لای خوێنه‌ر دروست نه‌کات، له‌م بڵاوکردنه‌وه‌یه‌دا گۆڕیم به (حه‌وت و هه‌شت) که وه‌ك (6 ، 9) ی ئینگلیزی وان و هه‌مان مه‌به‌ستی پێشوو ده‌گه‌یێنێت و له هیچ بارێکیاندا ئامانجم گه‌یاندنی تێڕوانینی خێڵه‌کیی و ده‌ره‌به‌گیی نییه بۆ پێڵاو.\n** پێشتر له ژماره (2)ی دێسه‌مبه‌ری 1997ی گۆڤاری «ژیله‌مۆ»دا بڵاو کراوه‌ته‌وه. لێره‌دا به که‌مێك ده‌ستکاری له دارشتن و ڕێنووسدا دووباره بڵاوی ده‌که‌مه‌وه.\nPrevious دیمانه له‌گه‌ڵ ئیبراهیم عه‌لیزاده……دیمانه ئاسۆ عوسمان\nNext که‌نینی دۆزه‌خ……نوری حه‌مه ئه‌مین